ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸ਼੍ਰੀ ਅਪੂਰਵ ਚੰਦਰਾ, ਸਕੱਤਰ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲਾ ਨੇ ਭੁਵਨੇਸ਼ਵਰ ਵਿੱਚ ਮੰਤਰਾਲੇ ਅਧੀਨ ਸਾਰੇ ਵਿਭਾਗਾਂ ਦੇ ਕੰਮਕਾਜ ਦੀ ਸਮੀਖਿਆ ਕੀਤੀ
ਲੋਕਾਂ ਤੱਕ ਪਹੁੰਚਣ ਲਈ ਨਵਾਚਾਰੀ ਤਰੀਕਿਆਂ ਰਾਹੀਂ ਸਥਾਨਕ ਭਾਗੀਦਾਰੀ ਨੂੰ ਯਕੀਨੀ ਬਣਾਉਣਾ: ਸਕੱਤਰ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲਾ
ਖੇਤਰੀ ਅਤੇ ਸਥਾਨਕ ਸਮੱਗਰੀ ਸਾਰੀਆਂ ਮੀਡੀਆ ਇਕਾਈਆਂ ਦਾ ਫੋਕਸ ਰਹਿਣੀ ਚਾਹੀਦੀ ਹੈ: ਸ਼੍ਰੀ ਚੰਦਰਾ
ਸ਼੍ਰੀ ਅਪੂਰਵ ਚੰਦਰਾ, ਸਕੱਤਰ, ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਨੇ ਅੱਜ ਭੁਵਨੇਸ਼ਵਰ ਵਿੱਚ ਮੰਤਰਾਲੇ ਦੇ ਅਧੀਨ ਸਾਰੇ ਵਿਭਾਗਾਂ ਦੇ ਕੰਮਕਾਜ ਦੀ ਸਮੀਖਿਆ ਕੀਤੀ। ਮੀਟਿੰਗ ਵਿੱਚ ਪੱਤਰ ਸੂਚਨਾ ਦਫ਼ਤਰ, ਰੀਜਨਲ ਆਊਟਰੀਚ ਬਿਊਰੋ, ਆਲ ਇੰਡੀਆ ਰੇਡੀਓ, ਦੂਰਦਰਸ਼ਨ, ਐੱਨਏਬੀਐੱਮ ਅਤੇ ਸੀਬੀਐੱਫਸੀ ਦੇ ਅਧਿਕਾਰੀਆਂ ਨੇ ਭਾਗ ਲਿਆ।
ਸਕੱਤਰ ਨੇ ਸਰਕਾਰ ਦੇ ਪ੍ਰਮੁੱਖ ਪ੍ਰੋਗਰਾਮਾਂ ਅਤੇ ਵਿਕਾਸ ਨੀਤੀਆਂ ਅਤੇ ਪਹਿਲਾਂ ਨਾਲ ਸਬੰਧਿਤ ਜਾਣਕਾਰੀ ਦੀ ਵੱਧ ਤੋਂ ਵੱਧ ਪਹੁੰਚ 'ਤੇ ਧਿਆਨ ਕੇਂਦਰਿਤ ਕੀਤਾ। ਜਨਤਕ ਭਾਗੀਦਾਰੀ ਨੂੰ ਆਕਰਸ਼ਿਤ ਕਰਨ ਲਈ ਨਵੀਨਤਾਕਾਰੀ ਤਰੀਕੇ ਤਿਆਰ ਕੀਤੇ ਜਾਣੇ ਚਾਹੀਦੇ ਹਨ। ਸ਼ੁੱਕਰਵਾਰ ਨੂੰ ਭੁਵਨੇਸ਼ਵਰ ਵਿੱਚ ਮੰਤਰਾਲੇ ਦੇ ਅਧੀਨ ਸਾਰੇ ਵਿਭਾਗਾਂ ਦੇ ਕੰਮਕਾਜ ਦੀ ਸਮੀਖਿਆ ਕਰਦੇ ਹੋਏ, ਸ਼੍ਰੀ ਚੰਦਰਾ ਨੇ ਅਧਿਕਾਰੀਆਂ ਨੂੰ ਲੋਕਾਂ ਨਾਲ ਆਸਾਨ ਸੰਪਰਕ ਨੂੰ ਯਕੀਨੀ ਬਣਾਉਣ ਲਈ ਖੇਤਰੀ ਅਤੇ ਸਥਾਨਕ ਸਮੱਗਰੀ ਤਿਆਰ ਕਰਨ ਅਤੇ ਪ੍ਰਸਾਰਣ ਕਰਨ ਦੀ ਸਲਾਹ ਦਿੱਤੀ। ਉਨ੍ਹਾਂ ਕਿਹਾ, “ਫੋਕਸ ਖੇਤਰੀ ਸਮੱਗਰੀ 'ਤੇ ਹੋਣਾ ਚਾਹੀਦਾ ਹੈ। ਤਦ ਹੀ ਲੋਕ ਜੁੜਨ ਦੇ ਯੋਗ ਹੋਣਗੇ ਅਤੇ ਤੁਸੀਂ ਲੋੜੀਂਦੇ ਸੰਦੇਸ਼ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਫੈਲਾ ਸਕੋਗੇ।"
ਮਨੁੱਖੀ ਸ਼ਕਤੀ ਦੇ ਮੁੱਦੇ 'ਤੇ ਪ੍ਰਤੀਕਿਰਿਆ ਦਿੰਦੇ ਹੋਏ ਉਨ੍ਹਾਂ ਕਿਹਾ ਕਿ ਮੌਜੂਦਾ ਮਨੁੱਖੀ ਸ਼ਕਤੀ ਨੂੰ ਡਿਜੀਟਲ ਤਕਨੀਕ ਦਾ ਫਾਇਦਾ ਉਠਾਉਂਦੇ ਹੋਏ ਅਨੁਕੂਲ ਬਣਾਇਆ ਜਾਣਾ ਚਾਹੀਦਾ ਹੈ। ਸਕੱਤਰ ਨੇ ਖਾਸ ਤੌਰ 'ਤੇ ਪ੍ਰਸਾਰ ਭਾਰਤੀ ਦੇ ਅਧੀਨ ਏਆਈਆਰ ਅਤੇ ਦੂਰਦਰਸ਼ਨ ਦੁਆਰਾ ਮਾਲੀਆ ਪੈਦਾ ਕਰਨ ਦੇ ਮਹੱਤਵ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਕਿਹਾ, ਇਸ ਮੰਤਵ ਲਈ ਢੁਕਵੀਂ ਮਾਰਕੀਟਿੰਗ ਰਣਨੀਤੀ ਤਿਆਰ ਕੀਤੀ ਜਾਣੀ ਚਾਹੀਦੀ ਹੈ। ਉਨ੍ਹਾਂ ਏਆਈਆਰ ਅਤੇ ਡੀਡੀ ਦੇ ਅਧਿਕਾਰੀਆਂ ਨੂੰ ਕੁਇਜ਼ ਮੁਕਾਬਲਿਆਂ ਵਰਗੇ ਨਵੀਨਤਾਕਾਰੀ ਸ਼ੋਅ ਕਰਵਾਉਣ ਲਈ ਵੀ ਕਿਹਾ ਜੋ ਸਰੋਤਿਆਂ/ਦਰਸ਼ਕਾਂ ਨੂੰ ਜੋੜਦੇ ਹਨ।
ਉਨ੍ਹਾਂ ਮੰਤਰਾਲੇ ਦੇ ਅਧੀਨ ਰੀਜਨਲ ਆਊਟਰੀਚ ਬਿਊਰੋ ਜਿਹੀਆਂ ਫੀਲਡ ਮੀਡੀਆ ਇਕਾਈਆਂ ਦੁਆਰਾ ਕੀਤੀਆਂ ਵੱਖ-ਵੱਖ ਗਤੀਵਿਧੀਆਂ ਦੇ ਪ੍ਰਭਾਵ ਦਾ ਮੁੱਲਾਂਕਣ ਕਰਨ ਲਈ ਇੱਕ ਸਹੀ ਫੀਡਬੈਕ ਵਿਧੀ ਤਿਆਰ ਕਰਨ 'ਤੇ ਵੀ ਜ਼ੋਰ ਦਿੱਤਾ। ਸਕੱਤਰ ਨੇ ਕਿਹਾ, "ਵੱਖ-ਵੱਖ ਆਊਟਰੀਚ ਗਤੀਵਿਧੀਆਂ ਬਾਰੇ ਜਨਤਾ 'ਤੇ ਪ੍ਰਭਾਵ ਦਾ ਮੁੱਲਾਂਕਣ ਕਰਨ ਦੇ ਯਤਨ ਹੋਣੇ ਚਾਹੀਦੇ ਹਨ। ਇਹ ਬਿਹਤਰ ਸੰਚਾਰ ਰਣਨੀਤੀ ਤਿਆਰ ਕਰਨ ਦਾ ਰਾਹ ਪੱਧਰਾ ਕਰੇਗਾ।"
ਸਕੱਤਰ ਨੇ ਮੰਤਰਾਲੇ ਦੇ ਅਧੀਨ ਸਾਰੇ ਵਿਭਾਗਾਂ ਦੇ ਆਪੋ-ਆਪਣੇ ਆਦੇਸ਼ਾਂ ਨੂੰ ਪੂਰਾ ਕਰਨ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ। ਸਕੱਤਰ ਨੇ ਬਾਅਦ ਵਿੱਚ ਭੁਵਨੇਸ਼ਵਰ ਵਿੱਚ ਦੂਰਦਰਸ਼ਨ ਕੇਂਦਰ ਦਾ ਦੌਰਾ ਕੀਤਾ।
ਬਿਜਲੀ ਮੰਤਰਾਲਾ
ਬਿਜਲੀ ਮੰਤਰੀ ਨੇ ਬੈਟਰੀ ਸਟੋਰੇਜ ਦੇ ਲਈ ਪੀਐੱਲਆਈ ਯੋਜਨਾ ‘ਤੇ ਅੰਤਰ-ਮੰਤਰਾਲਈ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ
ਬਿਜਲੀ ਮੰਤਰੀ ਨੇ ਵਿਦੇਸ਼ ਵਿੱਚ ਲਿਥੀਅਮ ਖਾਣਾਂ ਨੂੰ ਅਰਜਿਤ ਕਰਨ ਦੀ ਰਣਨੀਤੀ ਦੀ ਸਮੀਖਿਆ ਕੀਤੀ
ਬਿਜਲੀ ਤੇ ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਸ਼੍ਰੀ ਆਰ ਕੇ ਸਿੰਘ ਨੇ ਐਡਵਾਂਸ ਕੈਮਿਸਟਰੀ ਸੈੱਲ ਬੈਟਰੀ ਸਟੋਰੇਜ ਤੇ ਵਿਦੇਸ਼ ਵਿੱਚ ਲਿਥੀਅਮ ਖਾਣਾਂ ਨੂੰ ਹਾਸਲ ਕਰਨ ਦੀ ਰਣਨੀਤੀ ਦੀ ਸਮੀਖਿਆ ਕਰਨ ਦੇ ਲਈ ਕੱਲ੍ਹ ਸ਼ਾਮ ਨੂੰ ਅੰਤਰ-ਮੰਤਰਾਲਈ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ। ਖਾਣ ਮੰਤਰਾਲੇ, ਕੋਲਾ ਮੰਤਰਾਲੇ, ਭਾਰੀ ਉਦਯੋਗ ਮੰਤਰਾਲੇ, ਵਿਦੇਸ਼ ਮੰਤਰਾਲੇ, ਨੀਤੀ ਆਯੋਗ ਦੇ ਗਵਰਨਰ ਅਤੇ ਬਿਜਲੀ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਬੈਠਕ ਵਿੱਚ ਮੌਜੂਦ ਸਨ
ਸ਼੍ਰੀ ਆਰ ਕੇ ਸਿੰਘ ਨੇ ਭਾਰੀ ਉਦਯੋਗ ਮੰਤਰਾਲੇ ਦੁਆਰਾ ਪੀਐੱਲਆਈ ਯੋਜਨਾ ‘ਤੇ ਬੋਲੀਆਂ ਦੀ ਸਥਿਤੀ ਦਾ ਜਾਇਜ਼ਾ ਲਿਆ ਅਤੇ ਪੀਐੱਲਆਈ ਬੋਲੀ ਪ੍ਰਕਿਰਿਆ ਵਿੱਚ ਤੇਜ਼ੀ ਲਿਆਉਣ ਦਾ ਨਿਰਦੇਸ਼ ਦਿੱਤਾ। ਉਨ੍ਹਾਂ ਨੇ ਵਿਸ਼ਵ ਵਿੱਚ ਲਿਥੀਅਮ ਭੰਡਾਰਾਂ ਦੀ ਉਪਲੱਬਧੀ ‘ਤੇ ਵੀ ਚਰਚਾ ਕੀਤੀ। ਸ਼੍ਰੀ ਸਿੰਘ ਨੇ ਉਨ੍ਹਾਂ ਸੰਭਾਵਿਤ ਸੰਸਥਾਨਾਂ ਦੀ ਸਮੀਖਿਆ ਕੀਤੀ, ਜਿੱਥੇ ਭਾਰਤ ਲਿਥੀਅਮ ਖਾਣਾਂ ਦੀ ਪੜਤਾਲ ਕਰ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਵਿਭਿੰਨ ਦੇਸ਼ਾਂ ਵਿੱਚ ਖਾਣਾਂ ਨੂੰ ਹਾਸਲ ਕਰਨ ਦੀ ਪ੍ਰਕਿਰਿਆ ਅਤੇ ਪ੍ਰਣਾਲੀ ਵੱਖ-ਵੱਖ ਹੈ ਤੇ ਸਾਨੂੰ ਉਸ ਦੇ ਅਨੁਸਾਰ ਆਪਣੀ ਤਿਆਰੀ ਕਰਨੀ ਚਾਹੀਦੀ ਹੈ।
ਸ਼੍ਰੀ ਸਿੰਘ ਨੇ ਕਿਹਾ ਊਰਜਾ ਜ਼ਰੂਰਤਾਂ ਦੇ ਮੱਦੇਨਜ਼ਰ ਭਾਰਤ ਇੱਕ ਵਿਸ਼ਾਲ ਦੇਸ਼ ਹੈ ਅਤੇ ਇਸ ਲਈ ਬੈਟਰੀ ਸਟੋਰੇਜ ਸੰਬੰਧੀ ਸਾਡੀ ਜ਼ਰੂਰਤ ਵੀ ਵੱਡੀ ਹੈ। ਇੱਕ ਅਨੁਮਾਨ ਦੇ ਮੁਤਾਬਕ ਸਾਡੇ 500 ਗੀਗਾਵਾਟ ਦੀ ਅਤਿਰਿਕਤ ਨਵਿਆਉਣਯੋਗ ਊਰਜਾ ਸਮਰੱਥਾ ਨੂੰ ਸਹਾਰਾ ਦੇਣ ਦੇ ਲਈ ਸਾਲ 2030 ਤੱਕ ਇਸ ਦੀ ਜ਼ਰੂਰਤ 120 ਜੀਡਬਲਿਊਐੱਚ ਹੋ ਜਾਵੇਗੀ। ਸਾਡੇ ਨਵਿਆਉਣਯੋਗ ਊਰਜਾ ਟੀਚਿਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਉਨ੍ਹਾਂ ਨੇ ਭਵਿੱਖ ਦੀਆਂ ਸੰਭਾਵਨਾਵਾਂ ਅਤੇ ਦੀਰਘਕਾਲਿਕ ਯੋਜਨਾ ‘ਤੇ ਵੀ ਚਰਚਾ ਕੀਤੀ।
ਵਿੱਤ ਮੰਤਰਾਲਾ
ਤਾਮਿਲਨਾਡੂ ਨੇ ਵਿਕਲਪ-1 ਚੁਣਿਆ, 9,627 ਕਰੋੜ ਰੁਪਏ ਦੀ ਵਾਧੂ ਰਕਮ ਉਧਾਰ ਵੱਜੋਂ ਲੈਣ ਦੀ ਇਜਾਜ਼ਤ ਮਿਲੀ
ਜੀਐਸਟੀ ਲਾਗੂ ਹੋਣ ਨਾਲ ਪੈਦਾ ਹੋਈ ਮਾਲੀਏ ਦੀ ਘਾਟ ਨੂੰ ਪੂਰਾ ਕਰਨ ਲਈ ਹੁਣ 21 ਰਾਜਾਂ ਨੂੰ 1.1 ਲੱਖ ਕਰੋੜ ਰੁਪਏ ਤੋਂ ਇਲਾਵਾ 78,452 ਕਰੋੜ ਰੁਪਏ ਜੁਟਾਉਣ ਦੀ ਇਜਾਜ਼ਤ ਦਿੱਤੀ ਗਈ
ਵਿੱਤ ਮੰਤਰਾਲਾ ਦੇ ਖਰਚ ਵਿਭਾਗ ਨੇ ਅੱਜ ਤਾਮਿਲਨਾਡੂ ਨੂੰ ਖੁਲ੍ਹੇ ਬਾਜ਼ਾਰ ਵਿਚੋਂ ਉਧਾਰ ਲੈਣ ਲਈ 9,627 ਕਰੋਡ਼ ਰੁਪਏ ਦੀ ਵਾਧੂ ਰਕਮ ਜੁਟਾਉਣ ਦੀ ਇਜਾਜ਼ਤ ਦੇ ਦਿੱਤੀ । ਰਸਮੀ ਤੌਰ ਤੇ ਇਹ ਇਜਾਜ਼ਤ ਉਸ ਵੇਲੇ ਜਾਰੀ ਕੀਤੀ ਗਈ ਸੀ ਜਦੋਂ ਜੀਐਸਟੀ ਦੇ ਲਾਗੂ ਹੋਣ ਨਾਲ ਪੈਦਾ ਹੋਏ ਮਾਲੀਏ ਦੇ ਘਾਟੇ ਨੂੰ ਪੂਰਾ ਕਰਨ ਲਈ ਤਾਮਿਲਨਾਡੂ ਵਲੋਂ ਵਿਕਲਪ-1 ਦੀ ਚੋਣ ਬਾਰੇ ਦੱਸਿਆ ਗਿਆ ਸੀ । 21 ਰਾਜਾਂ ਅਤੇ 2 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ, ਦਿੱਲੀ ਅਤੇ ਜੰਮੂ ਅਤੇ ਕਸ਼ਮੀਰ ਨੇ ਹੁਣ ਤੱਕ ਵਿਕਲਪ-1 ਲਈ ਬੇਨਤੀ ਕੀਤੀ ਹੈ ।
ਖਰਚਿਆਂ ਬਾਰੇ ਵਿਭਾਗ ਨੇ ਕਲ੍ਹ 20 ਰਾਜਾਂ ਨੂੰ ਖੁਲ੍ਹੇ ਬਾਜ਼ਾਰ ਉਧਾਰ ਰਾਹੀਂ 68,825 ਕਰੋੜ ਰੁਪਏ ਦੀ ਵਾਧੂ ਰਕਮ ਜੁਟਾਉਣ ਦੀ ਇਜਾਜ਼ਤ ਜਾਰੀ ਕੀਤੀ ਸੀ । ਅੱਜ ਦਿੱਤੀ ਗਈ ਇਜਾਜ਼ਤ ਨਾਲ 21 ਰਾਜਾਂ ਨੂੰ ਹੁਣ ਤੱਕ 78,542 ਕਰੋੜ ਰੁਪਏ ਦੀ ਰਕਮ ਉਧਾਰ ਦੇ ਰੂਪ ਵਿਚ ਜੁਟਾਉਣ ਦੀ ਇਜਾਜ਼ਤ ਦਿੱਤੀ ਗਈ ਹੈ ।
21 ਰਾਜਾਂ ਨੂੰ ਜਾਰੀ ਕੀਤੀ ਗਈ ਉਧਾਰ ਦੀ ਪ੍ਰਵਾਨਗੀ ਜੀਐਸਟੀ ਲਾਗੂ ਹੋਣ ਨਾਲ ਪੈਦਾ ਹੋਏ ਮਾਲੀਏ ਦੀ ਘਾਟ ਨੂੰ ਪੂਰਾ ਕਰਨ ਲਈ ਰਾਜਾਂ ਨੂੰ ਸਮਰੱਥ ਬਣਾਉਣ ਲਈ ਜਾਰੀ ਕੀਤੀ ਜਾਣ ਵਾਲੀ ਤਕਰੀਬਨ 1.1 ਲੱਖ ਕਰੋੜ ਰੁਪਏ ਦਾ ਉਧਾਰ ਲੈਣ ਦੀ ਇਜਾਜ਼ਤ ਹੈ । ਉਧਾਰ ਲੈਣ ਦੀ ਇਸ ਸਹੂਲਤ ਲਈ ਵਿੱਤ ਮੰਤਰਾਲਾ ਵਲੋਂ ਇਕ ਵਿਸ਼ੇਸ਼ ਵਿੰਡੋ ਸਥਾਪਤ ਕੀਤੀ ਜਾ ਰਹੀ ਹੈ ।
ਮੌਜੂਦਾ ਤੌਰ ਤੇ ਵਾਧੂ ਉਧਾਰ ਲੈਣ ਦੀ ਇਜਾਜ਼ਤ ਉਨ੍ਹਾਂ ਰਾਜਾਂ ਨੂੰ ਕੁਲ ਰਾਜ ਘਰੇਲੂ ਉਤਪਾਦ  ਦੇ 0.50 ਫੀਸਦੀ ਦਿੱਤੀ ਗਈ ਹੈ, ਜਿਨ੍ਹਾਂ ਨੇ ਵਿੱਤ ਮੰਤਰਾਲਾ ਵਲੋਂ ਦਿੱਤੇ ਗਏ ਦੋ ਵਿਕਲਪਾਂ ਦੇ ਸੁਝਾਵਾਂ ਵਿਚੋਂ ਵਿਕਲਪ-1 ਦੀ ਚੋਣ ਕੀਤੀ ਹੈ । ਵਿਕਲਪ-1 ਦੀਆਂ ਸ਼ਰਤਾਂ ਅਧੀਨ ਜੀਐਸਟੀ ਲਾਗੂ ਹੋਣ ਨਾਲ ਪੈਦਾ ਹੋਈ ਘਾਟ ਨੂੰ ਪੂਰਾ ਕਰਨ ਲਈ ਉਧਾਰ ਲੈਣ ਵਾਸਤੇ ਇਕ ਵਿਸ਼ੇਸ਼ ਵਿੰਡੋ ਦੀ ਸਹੂਲਤ ਹਾਸਿਲ ਕਰਨ ਤੋਂ ਇਲਾਵਾ ਰਾਜਾਂ ਨੂੰ ਕੁੱਲ ਜੀਐਸਡੀਪੀ ਦੇ 2% ਵਿਚੋਂ 0.50 ਫੀਸਦੀ ਦੀ ਅੰਤਿਮ ਕਿਸ਼ਤ ਉਧਾਰ ਲੈਣ ਲਈ ਬਿਨਾਂ ਸ਼ਰਤ ਇਜਾਜ਼ਤ ਲੈਣ ਦੇ ਹੱਕਦਾਰ ਹਨ । ਭਾਰਤ ਸਰਕਾਰ ਵਲੋਂ ਆਤਮਨਿਰਭਰ ਅਭਿਯਾਨ ਤਹਿਤ 17 ਮਈ, 2020 ਨੂੰ ਇਜਾਜ਼ਤ ਦਿੱਤੀ ਗਈ ਸੀ । ਇਹ 1.1 ਲੱਖ ਕਰੋੜ ਰੁਪਏ ਦੀ ਵਿਸ਼ੇਸ਼ ਵਿੰਡੋ ਤੋਂ ਬਹੁਤ ਉੱਪਰ ਹੈ ।
20 ਰਾਜਾਂ ਜਿਨ੍ਹਾਂ ਨੂੰ ਕਲ੍ਹ ਇਜਾਜ਼ਤ ਦਿੱਤੀ ਗਈ ਸੀ ਉਨ੍ਹਾਂ ਵਿਚ ਆਂਧਰ ਪ੍ਰਦੇਸ਼, ਅਰੁਣਾਚਲ ਪ੍ਰਦੇਸ਼, ਅਸਾਮ, ਬਿਹਾਰ, ਗੋਆ, ਗੁਜਰਾਤ, ਹਰਿਆਣਾ, ਹਿਮਾਚਲ ਪ੍ਰਦੇਸ਼, ਕਰਨਾਟਕ, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਮਨੀਪੁਰ, ਮੇਘਾਲਿਆ, ਮਿਜ਼ੋਰਮ, ਨਾਗਾਲੈਂਡ, ਓਡੀਸ਼ਾ, ਸਿੱਕਮ, ਤ੍ਰਿਪੁਰਾ, ਉੱਤਰ ਪ੍ਰਦੇਸ਼ ਅਤੇ ਉੱਤਰਾਖੰਡ ਸ਼ਾਮਿਲ ਹਨ ।
---------
ਆਰਕੇ/ ਕੇਐਮਐਨ
(Visitor Counter : 144
ਵਿੱਤ ਮੰਤਰਾਲਾ
ਇਨਕਮ ਟੈਕਸ ਐਕਟ 1961 ਵਿੱਚ ਸੋਧਾਂ ਰਾਹੀਂ ਵਿਕਾਸ, ਨਿਵੇਸ਼ ਨੂੰ ਵਧਾਉਣ ਅਤੇ ਰੁਜ਼ਗਾਰ ਦੇ ਨਵੇਂ ਮੌਕੇ ਪੈਦਾ ਕਰਨ ਦੇ ਉਪਰਾਲੇ
ਸਤੰਬਰ 2019 ਵਿੱਚ ਸਰਕਾਰ ਨੇ ਇਨਕਮ ਟੈਕਸ ਐਕਟ, 1961 ਅਤੇ ਵਿੱਤ ਐਕਟ , 2019 ਵਿੱਚ ਸੋਧ ਕਰਕੇ ਵਿਕਾਸ, ਨਿਵੇਸ਼ ਨੂੰ ਵਧਾਉਣ ਅਤੇ ਰੁਜ਼ਗਾਰ ਦੇ ਨਵੇਂ ਮੌਕੇ ਪੈਦਾ ਕਰਨ ਲਈ ਕਈ ਉਪਰਾਲਿਆਂ ਦਾ ਐਲਾਨ ਕੀਤਾ ਸੀ । ਇਹ ਅੱਜ ਲੋਕ ਸਭਾ ਵਿੱਚ ਪੁੱਛੇ ਗਏ ਇੱਕ ਸਵਾਲ ਦੇ ਜਵਾਬ ਵਿੱਚ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਬਾਰੇ ਰਾਜ ਮੰਤਰੀ ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਕਿਹਾ ।
ਸ਼੍ਰੀ ਠਾਕੁਰ ਨੇ ਵਿੱਤ ਮੰਤਰਾਲੇ ਦੁਆਰਾ ਚੁੱਕੇ ਗਏ ਉਪਾਵਾਂ ਦੀ ਗਣਨਾ ਕੀਤੀ, ਜੋ ਕਿ ਇਸ ਪ੍ਰਕਾਰ ਹਨ:
- ਕਾਰਪੋਰੇਟ ਟੈਕਸ ਦੀ ਦਰ ਨੂੰ 30% ਤੋਂ ਘਟਾ ਕੇ 22% ਕੀਤਾ ਗਿਆ, ਬਸ਼ਰਤੇ ਕੰਪਨੀ ਕੋਈ ਛੋਟ ਜਾਂ ਲਾਭ ਨਾ ਲੈਂਦੀ ਹੋਵੇ ।
- 1 ਅਕਤੂਬਰ 2019 ਨੂੰ ਜਾਂ ਬਾਅਦ ਵਿੱਚ ਬਣੀਆਂ ਨਵੀਂਆਂ ਘਰੇਲੂ ਕੰਪਨੀਆਂ ਅਤੇ ਕੋਈ ਨਵੇਂ ਨਿਵੇਸ਼ ਲਈ 15% ਦੀ ਦਰ ਨਾਲ ਆਮਦਨੀ - ਟੈਕਸ ਭੁਗਤਾਨ ਦਾ ਵਿਕਲਪ, ਬਸ਼ਰਤੇ ਉਨ੍ਹਾਂ ਨੂੰ ਕੋਈ ਛੋਟ ਜਾਂ ਲਾਭ ਨਾ ਮਿਲਿਆ ਹੋਵੇ ਅਤੇ 31 ਮਾਰਚ 2023 ਤੱਕ ਉਤਪਾਦਨ ਅਰੰਭ ਹੋਵੇ ।
- ਮੌਜੂਦਾ ਕੰਪਨੀਆਂ ਲਈ ਜੋ ਛੋਟ / ਲਾਭ ਲੈ ਰਹੀਆਂ ਹਨ, ਮਿਨੀਮਮ ਆਲਟ੍ਰਨੇਟ ਟੈਕਸ ਦਰ ਨੂੰ 18.5% ਤੋਂ ਘਟਾ ਕੇ 15 % ਕੀਤਾ ਗਿਆ ਹੈ |
- ਪੂੰਜੀ ਬਾਜ਼ਾਰ ਵਿੱਚ ਫੰਡਾਂ ਦੇ ਪ੍ਰਵਾਹ ਨੂੰ ਸਥਿਰ ਕਰਨ ਲਈ ਇਹ ਫੈਸਲਾ ਲਿਆ ਗਿਆ ਸੀ ਕਿ ਵਿੱਤ  ਐਕਟ, 2019 ਦੁਆਰਾ ਪੇਸ਼ ਕੀਤਾ ਗਿਆ ਵਧੀਕ ਸਰਚਾਰਜ ਕਿਸੇ ਇੱਕ ਵਿਅਕਤੀ, ਹਿੰਦੂ ਅਣਵੰਡੇ ਪਰਿਵਾਰ , ਐਸੋਸੀਏਸ਼ਨਜ਼ ਆਫ਼ ਪਰਸਨਜ਼ , ਬਾਡੀ ਆਫ਼ ਇੰਡੀਵਿਜੀਉਲ  ਅਤੇ ਆਰਟੀਫਿਸ਼ੀਅਲ ਜੁਡੀਸ਼ੀਅਲ ਪਰਸਨ  ’ਤੇ ਲਾਗੂ ਨਹੀਂ ਹੋਵੇਗਾ, ਉਪਰੋਕਤ ਵਿੱਚੋਂ ਕਿਸੇ ਵੀ ਦੁਆਰਾ ਕਿਸੇ ਕੰਪਨੀ ਦੇ ਇਕੁਇਟੀ ਸ਼ੇਅਰ ਦੀ ਵਿਕਰੀ ’ਤੇ ਹੋਣ ਵਾਲੇ ਪੂੰਜੀ ਲਾਭ ਜਾਂ ਕਿਸੇ ਇਕੁਇਟੀ ਦੀ ਯੂਨਿਟ ਓਰੀਐਂਟਿਡ ਫ਼ੰਡ ’ਤੇ ਜਾਂ ਕਿਸੇ ਬਿਜ਼ਨਸ ਟਰਸਟ ਦੀ ਯੂਨਿਟ ਜੋ ਸਕਿਉਰਿਟੀਜ਼ ਟ੍ਰਾਂਜੈਕਸ਼ਨ ਟੈਕਸ ਦੇ ਲਈ ਯੋਗ ਹੋਵੇ, ਉਸਤੇ ਇਹ ਸਰਚਾਰਜ ਲਾਗੂ ਨਹੀਂ ਹੋਵੇਗਾ ।
- ਵਧਿਆ ਸਰਚਾਰਜ ਵਿਦੇਸ਼ੀ ਪੋਰਟਫੋਲੀਓ ਨਿਵੇਸ਼ਕਾਂ  ਦੇ ਹੱਥਾਂ ਵਿੱਚ ਡੈਰੀਵੇਟਿਵਜ਼ ਸਮੇਤ ਕਿਸੇ ਵੀ ਸਕਿਉਰਿਟੀ ਦੀ ਵਿਕਰੀ ’ਤੇ ਹੋਣ ਵਾਲੇ ਪੂੰਜੀ ਲਾਭ ਉੱਤੇ ਵੀ ਲਾਗੂ ਨਹੀਂ ਹੋਵੇਗਾ ।
- ਸੂਚੀਬੱਧ ਕੰਪਨੀਆਂ ਜਿਨ੍ਹਾਂ ਨੇ 5 ਜੁਲਾਈ 2019 ਤੋਂ ਪਹਿਲਾਂ ਬਾਏ-ਬੈਕ ਦਾ ਪਬਲਿਕ ਐਲਾਨ ਕਰ ਦਿੱਤਾ ਸੀ ਨੂੰ ਰਾਹਤ ਪ੍ਰਦਾਨ ਕਰਨ ਲਈ, ਅਜਿਹੀਆਂ ਕੰਪਨੀਆਂ ਦੇ ਮਾਮਲੇ ਵਿੱਚ ਸ਼ੇਅਰਾਂ ਦੇ ਬਾਏ-ਬੈਕ ’ਤੇ ਟੈਕਸ ਨਹੀਂ ਲਾਇਆ ਜਾਵੇਗਾ ।
- ਸੋਧਾਂ ਨੇ ਕਾਰਪੋਰੇਟ ਸਮਾਜਿਕ ਜ਼ਿੰਮੇਵਾਰੀ  ਦੇ 2 ਫ਼ੀਸਦੀ ਖ਼ਰਚੇ ਦਾ ਵਿਸਥਾਰ ਕੀਤਾ। ਸੀਐੱਸਆਰ 2 ਫ਼ੀਸਦੀ ਫ਼ੰਡ ਕੇਂਦਰ ਜਾਂ ਰਾਜ ਸਰਕਾਰ ਜਾਂ ਕਿਸੇ ਵੀ ਏਜੰਸੀ ਜਾਂ ਪਬਲਿਕ ਸੈਕਟਰ ਅੰਡਰਟੇਕਿੰਗ ਦੁਆਰਾ ਵਿੱਤ ਪ੍ਰਾਪਤ ਇਨਕਿਉਬੇਟਰਾਂ ’ਤੇ ਖ਼ਰਚ ਕੀਤਾ ਜਾ ਸਕਦਾ ਹੈ ਅਤੇ ਇਹ ਸਾਇੰਸ, ਟੈਕਨਾਲੋਜੀ, ਇੰਜੀਨੀਅਰਿੰਗ ਅਤੇ ਦਵਾਈਆਂ ਵਿੱਚ ਖੋਜ ਕਰਨ ਵਿੱਚ ਲੱਗੀਆਂ ਪਬਲਿਕ ਫੰਡਡ ਯੂਨੀਵਰਸਿਟੀਆਂ, ਆਈਆਈਟੀ, ਨੈਸ਼ਨਲ ਲੈਬਾਰਟਰੀਆਂ, ਅਤੇ ਖੁਦਮੁਖਤਿਆਰੀ ਸੰਸਥਾਵਾਂ ਲਈ ਟਿਕਾਉ ਵਿਕਾਸ ਟੀਚਿਆਂ ਨੂੰ ਉਤਸ਼ਾਹਤ ਕਰਨ ਦੇ ਉਦੇਸ਼ ਨਾਲ ਯੋਗਦਾਨ ਪਾਉਂਦਾ ਹੈ ।
ਸ਼੍ਰੀ ਠਾਕੁਰ ਨੇ ਅੱਗੇ ਕਿਹਾ ਕਿ ਇਹ ਉਪਾਅ ਵਿਕਾਸ ਅਤੇ ਨਿਵੇਸ਼ ਨੂੰ ਉਤਸ਼ਾਹਤ ਕਰਨ, ਟੈਕਸ ਲਗਾਉਣ ਦੀ ਪ੍ਰਕਿਰਿਆ ਨੂੰ ਸਰਲ ਬਣਾਉਣ, ਸਰਕਾਰ ਦੀ ‘ਮੇਕ-ਇਨ-ਇੰਡੀਆ’ ਪਹਿਲਕਦਮੀ ਨੂੰ ਉਤਸ਼ਾਹਤ ਕਰਨ, ਰੁਜ਼ਗਾਰ ਦੇ ਨਵੇਂ ਮੌਕੇ ਪੈਦਾ ਕਰਨ, ਕਾਰਪੋਰੇਟ ਸੈਕਟਰ ਨੂੰ ਵਿਸ਼ਵ ਪ੍ਰਤੀਯੋਗੀ ਬਣਾਉਣ ਅਤੇ ਕਾਰਪੋਰੇਸ਼ਨਾਂ ਨੂੰ ਸਮਰਥਨ ਦੇਣ ਦੇ ਯੋਗ ਬਣਾਉਣ ਲਈ ਚੁੱਕੇ ਗਏ ਹਨ ।
ਬਾਅਦ ਵਿੱਚ ਸੰਸਥਾਗਤ ਸੁਧਾਰ ਦੇ ਹਿੱਸੇ ਦੇ ਤੌਰ ’ਤੇ ਆਤਮ ਨਿਰਭਰ ਭਾਰਤ ਪੈਕੇਜ  ਦਾ ਐਲਾਨ ਕੀਤਾ ਗਿਆ ਸੀ ਜਿਸ ਵਿੱਚ ਐੱਮਐੱਸਐੱਮਈ ਦੀ ਵਿਆਖਿਆ ਬਦਲਣਾ, ਕੋਲੈਟ੍ਰਲ ਫ਼੍ਰੀ ਆਟੋਮੈਟਿਕ ਕਰਜ਼, ਐੱਮਐੱਸਐੱਮਈ ਲਈ ਸਬਆਰਡੀਨੇਟ ਕਰਜ਼ ਅਤੇ ਐੱਮਐੱਸਐੱਮਈ ਲਈ ਇਕੁਇਟੀ ਇੰਫਿਊਜ਼ਨ ਜ਼ਰੀਏ ਕਰਜ਼ਾ ਵੀ ਸ਼ਾਮਲ ਹੈ ।
ਅੱਗੇ, ਆਤਮਨਿਰਭਰ ਭਾਰਤ ਪੈਕੇਜ ਵਿੱਚ ਨਵੀਂ ਪੀਐੱਸਯੂ ਨੀਤੀ, ਕੋਲਾ ਮਾਈਨਿੰਗ ਦੇ ਵਪਾਰੀਕਰਨ, ਡਿਫੈਂਸ ਅਤੇ ਸਪੇਸ ਦੇ ਖੇਤਰ ਵਿੱਚ ਵੱਧ ਐੱਫ਼ਡੀਆਈ ਲਿਮਟ, ਉਦਯੋਗਿਕ ਜ਼ਮੀਨ /ਲੈਂਡ ਬੈਂਕ ਦੇ ਵਿਕਾਸ ਅਤੇ ਉਦਯੋਗਿਕ ਜਾਣਕਾਰੀ ਸਿਸਟਮ, ਸਮਾਜਕ ਢਾਂਚੇ ਲਈ ਵਾਇਆਬਿਲਟੀ ਗੈਪ ਫੰਡਿੰਗ ਸਕੀਮ ਵਿੱਚ ਫੇਰਬਦਲ, ਨਵੀਂ ਬਿਜਲੀ ਦਰ ਨੀਤੀ ਸ਼ਾਮਲ ਹਨ । ਮੰਤਰੀ ਨੇ ਅੱਗੇ ਕਿਹਾ ਕਿ ਏਐੱਨਬੀਪੀ ਤਹਿਤ ਚੁੱਕੇ ਗਏ ਉਪਾਅ ਵਿਕਾਸ, ਨਿਵੇਸ਼ ਨੂੰ ਹੁਲਾਰਾ ਦੇਣ ਅਤੇ ਰੁਜ਼ਗਾਰ ਦੇ ਮੌਕੇ ਪੈਦਾ ਕਰਨ ਲਈ ਚੁੱਕੇ ਗਏ ਹਨ ।
ਰਾਸ਼ਟਰਪਤੀ ਸਕੱਤਰੇਤ
ਪਾਰਸੀ ਨਵੇਂ ਵਰ੍ਹੇ ਦੀ ਪੂਰਵ ਸੰਧਿਆਂ ‘ਤੇ ਰਾਸ਼ਟਰਪਤੀ ਦੀਆਂ ਸ਼ੁਭਕਾਮਨਾਵਾਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਪਾਰਸੀ ਨਵੇਂ ਵਰ੍ਹੇ ਦੀ ਪੂਰਵ ਸੰਧਿਆ ‘ਤੇ ਆਪਣੇ ਸੰਦੇਸ਼ ਵਿੱਚ ਕਿਹਾ ਹੈ: -
"ਪਾਰਸੀ ਨਵੇਂ ਵਰ੍ਹੇ ਦੇ ਪਾਵਨ ਅਵਸਰ ‘ਤੇ, ਮੈਂ ਸਾਰੇ ਦੇਸ਼ਵਾਸੀਆਂ, ਵਿਸ਼ੇਸ਼ ਕਰਕੇ ਪਾਰਸੀ ਭਾਈਆਂ ਅਤੇ ਭੈਣਾਂ ਨੂੰ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਨਵੇਂ ਵਰ੍ਹੇ ਦਾ ਦਿਵਸ ਪਾਰਸੀ ਸਮਾਜ ਲਈ ਆਸਥਾ, ਉਲਾਸ ਅਤੇ ਉਮੰਗ ਦਾ ਅਵਸਰ ਹੁੰਦਾ ਹੈ। ਇਹ ਪੁਰਬ ਸਾਨੂੰ ਜ਼ਰੂਰਤਮੰਦਾਂ ਦੀ ਸਹਾਇਤਾ ਕਰਨ ਅਤੇ ਆਪਣੇ ਘਰ, ਵਪਾਰ ਸਥਾਨ ਅਤੇ ਆਸ-ਪਾਸ ਵਿੱਚ ਸਵੱਛਤਾ ਬਣਾਈ ਰੱਖਣ ਦਾ ਸੰਦੇਸ਼ ਵੀ ਦਿੰਦਾ ਹੈ। ਰਾਸ਼ਟਰ ਨਿਰਮਾਣ ਅਤੇ ਵਿਕਾਸ ਵਿੱਚ ਪਾਰਸੀ ਸਮੁਦਾਇ ਦਾ ਯੋਗਦਾਨ ਸਾਡੇ ਸਾਰਿਆਂ ਲਈ ਪ੍ਰੇਰਣਾ ਅਤੇ ਮਾਣ ਦਾ ਵਿਸ਼ਾ ਹੈ।
ਮੇਰੀ ਕਾਮਨਾ ਹੈ ਕਿ ਸਦਵਾਣੀ, ਸਦਵਿਚਾਰ ਅਤੇ ਸਦਕਰਮ ਦੇ ਆਦਰਸ਼ਾਂ ‘ਤੇ ਅਧਾਰਿਤ ਪਾਰਸੀ ਸਮਾਜ ਦਾ ਇਹ ਤਿਉਹਾਰ ਸਾਨੂੰ ਸਭ ਨੂੰ ਸਕਾਰਾਤਮਕ ਸੋਚ ਬਣਾਈ ਰੱਖਣ ਅਤੇ ਪਰਸਪਰ ਮੇਲ-ਮਿਲਾਪ ਨਾਲ ਅੱਗੇ ਵਧਣ ਦੀ ਪ੍ਰੇਰਣਾ ਦੇਵੇ।
Click here to see President’s message in Hindi
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਨਿਊਜ਼ਔਨਏਅਰ ਰੇਡੀਓ ਲਾਈਵ-ਸਟ੍ਰੀਮ ਗਲੋਬਲ ਰੈਂਕਿੰਗਸ
ਜਰਮਨੀ ਅਤੇ ਕੁਵੈਤ ਨੇ ਸਿਖਰਲੇ 10 ਵਿੱਚ ਆਪਣੀ ਜਗ੍ਹਾ ਬਣਾਈ, ਆਲ ਇੰਡੀਆ ਰੇਡੀਓ  ਨਿਊਜ਼ 247 ਹੁਣ ਇੱਕ ਰੈਂਕ ਉੱਪਰ
ਦੁਨੀਆ ਦੇ ਸਿਖਰਲੇ ਦੇਸ਼ਾਂ  ਜਿੱਥੇ ‘ਨਿਊਜ਼ਔਨਏਅਰ ਐਪ’ ‘ਤੇ ਆਲ ਇੰਡੀਆ ਰੇਡੀਓ ਲਾਈਵ-ਸਟ੍ਰੀਮ ਸਭ ਤੋਂ ਵੱਧ ਮਕਬੂਲ ਹੈ, ਦੀ ਨਵੀਨਤਮ ਰੈਂਕਿੰਗ ਵਿੱਚ ਫਿਜੀ 5ਵੇਂ ਸਥਾਨ ਤੋਂ ਉੱਪਰ ਚੜ੍ਹ ਕੇ ਦੂਜੇ ਸਥਾਨ ‘ਤੇ ਪਹੁੰਚ ਗਿਆ ਹੈ, ਜਦਕਿ ਸਾਊਦੀ ਅਰਬ ਨੇ ਸਿਖਰਲੇ 10 ਵਿੱਚ ਆਪਣੀ ਵਾਪਸੀ ਕਰ ਲਈ ਹੈ। ਕੁਵੈਤ ਅਤੇ ਜਰਮਨੀ ਨੇ ਸਿਖਰਲੇ 10 ਵਿੱਚ ਆਪਣੀ ਜਗ੍ਹਾ ਬਣਾ ਲਈ ਹੈ, ਜਦਕਿ ਫਰਾਂਸ ਅਤੇ ਨਿਊਜ਼ੀਲੈਂਡ ਹੁਣ ਸਿਖਰਲੇ 10 ਵਿੱਚ ਨਹੀਂ ਹਨ। ਸੰਯੁਕਤ ਰਾਜ ਅਮਰੀਕਾ ਹੁਣ ਵੀ ਨੰਬਰ 1 ਬਣਿਆ ਹੋਇਆ ਹੈ।
ਇੱਕ ਮਹੱਤਵਪੂਰਨ ਉਪਲਬਧੀ ਦੇ ਤਹਿਤ ਆਲ ਇੰਡੀਆ ਰੇਡੀਓ ਤੇਲੁਗੂ ਅਤੇ ਤਮਿਲ ਲਾਈਵ-ਸਟ੍ਰੀਮ ਸੇਵਾਵਾਂ ਸੰਯੁਕਤ ਰਾਜ ਅਮਰੀਕਾ ਵਿੱਚ ਮਕਬੂਲ ਹਨ, ਜਦਕਿ ਏਆਈਆਰ ਪੰਜਾਬੀ ਸੇਵਾ ਬ੍ਰਿਟੇਨ ਵਿੱਚ ਮਕਬੂਲ ਹੈ।
ਵਿਸ਼ਵ ਪੱਧਰ ‘ਤੇ  ਟੌਪ ਏਆਈਆਰ ਸਟ੍ਰੀਮ ਦੀ ਰੈਂਕਿੰਗ ਵਿੱਚ ਆਏ ਵੱਡੇ ਪਰਿਵਰਤਨਾਂ ਦੇ ਤਹਿਤ ਏਆਈਆਰ ਨਿਊਜ਼ 24x7 ਸੱਤਵੇਂ ਰੈਂਕ ਤੋਂ ਇੱਕ ਸਥਾਨ ਉੱਪਰ ਚੜ੍ਹ ਕੇ ਛੇਵੇਂ ਰੈਂਕ ‘ਤੇ ਪਹੁੰਚ ਗਿਆ ਹੈ, ਜਦਕਿ ਏਆਈਆਰ ਤਮਿਲ ਛੇਵੇਂ ਰੈਂਕ ਤੋਂ ਕਾਫੀ ਹੇਠਾਂ ਖਿਸਕ ਕੇ 10ਵੇਂ ਰੈਂਕ ‘ਤੇ ਆ ਗਿਆ ਹੈ।
ਆਕਾਸ਼ਵਾਣੀ  ਦੀਆਂ 240 ਤੋਂ ਵੀ ਜ਼ਿਆਦਾ ਰੇਡੀਓ ਸੇਵਾਵਾਂ ਦਾ ‘ਨਿਊਜ਼ਔਨਏਅਰ ਐਪ’ ‘ਤੇ ਸਿੱਧਾ ਪ੍ਰਸਾਰਣ  ਕੀਤਾ ਜਾਂਦਾ ਹੈ, ਜੋ ਕਿ ਪ੍ਰਸਾਰ ਭਾਰਤੀ ਦੀ ਸਰਕਾਰੀ ਐਪ ਹੈ। ‘ਨਿਊਜ਼ਔਨਏਅਰ ਐਪ’ ‘ਤੇ ਉਪਲਬਧ ਆਕਾਸ਼ਵਾਣੀ ਦੀਆਂ ਇਨ੍ਹਾਂ ਸਟ੍ਰੀਮਸ ਦੇ ਸਰੋਤੇ ਵੱਡੀ ਸੰਖਿਆ ਵਿੱਚ ਹਨ ਜੋ ਨਾ ਕੇਵਲ ਭਾਰਤ ਵਿੱਚ, ਬਲਕਿ ਪੂਰੀ ਦੁਨੀਆ ਵਿੱਚ 85 ਤੋਂ ਵੀ ਅਧਿਕ ਦੇਸ਼ਾਂ ਵਿੱਚ ਅਤੇ ਵਿਸ਼ਵ ਭਰ ਦੇ 8000 ਸ਼ਹਿਰਾਂ ਵਿੱਚ ਵੀ ਹਨ।
शीर्ष रेडियो स्ट्रीम की ग्लोबल रैंकिंग देखने के लिए अंग्रेजी का अनुलग्नक यहां क्लिक करें
ਇੱਥੇ ਭਾਰਤ ਦੇ ਇਲਾਵਾ ਉਨ੍ਹਾਂ ਸਿਖਰਲੇ ਦੇਸ਼ਾਂ ਦੀ ਵੀ ਇੱਕ ਝਲਕ ਪੇਸ਼ ਕੀਤੀ ਗਈ ਹੈ, ਜਿੱਥੇ ‘ਨਿਊਜ਼ਔਨਏਅਰ ਐਪ’ ‘ਤੇ ਏਆਈਆਰ ਲਾਈਵ-ਸਟ੍ਰੀਮ ਸਭ ਤੋਂ ਵੱਧ ਮਕਬੂਲ ਹਨ; ਦੁਨੀਆ ਦੇ ਬਾਕੀ ਹਿੱਸਿਆਂ ਵਿੱਚ‘ਨਿਊਜ਼ਔਨਏਅਰ ਐਪ’ ‘ਤੇ ਉਪਲਬਧ ਆਕਾਸ਼ਵਾਣੀ ਦੀ ਟੌਪ ਸਟ੍ਰੀਮਸ ਦੀ ਵੀ ਇੱਕ ਝਲਕ ਪੇਸ਼ ਕੀਤੀ ਗਈ ਹੈ। ਤੁਸੀਂ ਇਸ ਦਾ ਦੇਸ਼-ਵਾਰ ਵੇਰਵਾ ਵੀ ਦੇਖ ਸਕਦੇ ਹੋ। ਇਹ ਸਾਰੀਆਂ ਰੈਂਕਿੰਗਸ 16 ਜੂਨ ਤੋਂ ਲੈ ਕੇ 30 ਜੂਨ, 2021 ਤੱਕ ਦੇ ਪਖਵਾੜੇ ਦੇ ਅੰਕੜਿਆਂ ‘ਤੇ ਅਧਾਰਿਤ ਹਨ। ਇਸ ਡੇਟਾ ਵਿੱਚ ਭਾਰਤ ਸ਼ਾਮਲ ਨਹੀਂ ਹੈ।
ਟੌਪ ਰੇਡੀਓ ਸਟ੍ਰੀਮਸ ਦੀ ਗਲੋਬਲ ਰੈਂਕਿੰਗ ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਹਸਪਤਾਲਾਂ ਦੇ ਸਿਹਤ ਸੇਵਾਵਾਂ ਅਤੇ ਹੋਰ ਸਿਹਤ ਕਰਮਚਾਰੀਆਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਲਈ ਚੁੱਕੇ ਗਏ ਕਦਮ
ਹਸਪਤਾਲਾਂ ਅਤੇ ਡਿਸਪੈਂਸਰੀਆਂ ਦਾ ਵਿਸ਼ਾ ਰਾਜਾਂ ਦੇ ਅਧੀਨ ਹੋਣ ਦੇ ਕਾਰਨ, ਕੇਂਦਰ ਸਰਕਾਰ ਕੋਲ ਸਫਾਈ ਕਰਮਚਾਰੀਆਂ ਬਾਰੇ ਕੋਈ ਅੰਕੜੇ ਨਹੀਂ ਰੱਖੇ ਗਏ, ਜਿਨ੍ਹਾਂ ਦੀ ਕੋਵਿਡ -19 ਮਹਾਮਾਰੀ ਦੇ ਦੌਰਾਨ ਹਸਪਤਾਲਾਂ ਦੀ ਸਾਫ-ਸਫਾਈ ਅਤੇ ਮੈਡੀਕਲ ਕਚਰੇ ਨਾਲ ਸਬੰਧਿਤ ਸਿਹਤ ਅਤੇ ਸੁਰੱਖਿਆ ਦੇ ਖਤਰਿਆਂ ਕਾਰਨ ਮੌਤ ਹੋ ਗਈ ਹੈ।
ਰਾਜਾਂ ਨੂੰ ਲਾਗ ਰੋਕਥਾਮ ਅਤੇ ਨਿਯੰਤਰਣ ਕਮੇਟੀਆਂ ਦਾ ਗਠਨ ਕਰਨ ਲਈ ਕਿਹਾ ਗਿਆ ਸੀ। ਹਸਪਤਾਲਾਂ ਦੁਆਰਾ ਇੱਕ ਨੋਡਲ ਅਧਿਕਾਰੀ ਦੀ ਸ਼ਨਾਖਤ ਵੀ ਕਰਨੀ ਸੀ ਜੋ ਸਿਹਤ ਸੰਭਾਲ ਕਰਮਚਾਰੀਆਂ ਦੀ ਨਿਗਰਾਨੀ ਕਰੇਗਾ ਅਤੇ ਉਨ੍ਹਾਂ ਦੀ ਐਕਸਪੋਜਰ ਸਥਿਤੀ ਦੀ ਸਮੀਖਿਆ ਕਰੇਗਾ। ਉੱਚ ਜੋਖਮ ਦੇ ਐਕਸਪੋਜਰ ‘ਤੇ 7 ਦਿਨਾਂ ਲਈ ਅਲੱਗ-ਅਲੱਗ ਰੱਖਿਆ ਜਾਂਦਾ ਹੈ। ਉਨ੍ਹਾਂ ਦੇ ਐਕਸਪੋਜਰ / ਕਲੀਨਿਕਲ ਪ੍ਰੋਫਾਈਲ ਦੇ ਅਧਾਰ ‘ਤੇ ਅਜਿਹੇ ਡਾਕਟਰ, ਨਰਸਿੰਗ ਅਧਿਕਾਰੀ ਅਤੇ ਹੋਰ ਸਿਹਤ ਕਰਮਚਾਰੀ ਨੂੰ ਅਗਲੇ ਇਕ ਹੋਰ ਹਫ਼ਤੇ ਲਈ ਵੱਖ ਰੱਖਣ ਬਾਰੇ ਨੋਡਲ ਅਫਸਰ / ਵਿਭਾਗ ਦੇ ਮੁਖੀ  ਦੁਆਰਾ ਫੈਸਲਾ ਲੈਣਾ ਹੋਵੇਗਾ। ਹਸਪਤਾਲ ਦੇ ਕੋਵਿਡ ਅਤੇ ਗ਼ੈਰ-ਕੋਵਿਡ ਖੇਤਰਾਂ ਵਿਚ ਸਿਹਤ ਕਾਰਜਾਂ ਦੇ ਪ੍ਰਬੰਧਨ ਲਈ ਇੱਕ ਅਡਵਾਈਜ਼ਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੁਆਰਾ 18 ਜੂਨ, 2020 ਨੂੰ ਜਾਰੀ ਕੀਤੀ ਗਈ ਸੀ।
ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਫੀਲਡ ਪੱਧਰ ਦੇ ਸਿਹਤ ਵਰਕਰਾਂ ਸਮੇਤ ਸਿਹਤ ਸੰਭਾਲ਼ ਕਰਮਚਾਰੀਆਂ ਲਈ ਪੀਪੀਈਜ਼ ਦੀ ਤਰਕਸ਼ੀਲ ਵਰਤੋਂ ਬਾਰੇ ਹੋਰ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਹਨ। ਦਿਸ਼ਾ-ਨਿਰਦੇਸ਼ਾਂ ਵਿੱਚ ਕੰਮ ਦੇ ਸਥਾਨ ਦੀਆਂ ਸੈਟਿੰਗਾਂ ਨੂੰ ਧਿਆਨ ਵਿੱਚ ਰੱਖਦਿਆਂ ਬਿਮਾਰ ਹੋਣ ਦੀ ਸੰਭਾਵਨਾ ਦੇ ਉਨ੍ਹਾਂ ਦੇ ਜੋਖਮ ਦੇ ਅਨੁਕੂਲ ਵਰਤੀਆਂ ਜਾਣ ਵਾਲੀਆਂ ਪੀਪੀਈ ਕਿੱਟਾਂ ਬਾਰੇ ਹਿਦਾਇਤਾਂ ਦਿੱਤੀਆਂ ਗਈਆਂ ਹਨ। ਅਡਵਾਈਜ਼ਰੀ ਵਿੱਚ ਰਾਜ ਸਰਕਾਰਾਂ ਨੂੰ ਸੰਕ੍ਰਮਣ ਰੋਕਥਾਮ ਅਤੇ ਨਿਯੰਤਰਣ ਅਭਿਆਸਾਂ ਬਾਰੇ ਦਿਸ਼ਾ-ਨਿਰਦੇਸ਼ ਵੀ ਪ੍ਰਦਾਨ ਕੀਤੇ ਗਏ ਹਨ। ਰਾਜਾਂ ਨੂੰ ਹਸਪਤਾਲ ਦੇ ਕਾਰਕੁੰਨਾਂ ਨੂੰ ਸੰਕ੍ਰਮਣ ਦੀ ਰੋਕਥਾਮ ਅਤੇ ਨਿਯੰਤਰਣ ਅਭਿਆਸਾਂ ਬਾਰੇ ਟ੍ਰੇਨਿੰਗ ਦੇਣ ਦੀ ਬੇਨਤੀ ਕੀਤੀ ਗਈ ਸੀ। ਆਈਜੀਓਟੀ ਪਲੇਟਫਾਰਮ 'ਤੇ ਸਿਹਤ ਸੰਭਾਲ ਕਰਮਚਾਰੀਆਂ ਦੀਆਂ ਸਾਰੀਆਂ ਸ਼੍ਰੇਣੀਆਂ ਲਈ ਸੰਕ੍ਰਮਣ ਰੋਕਥਾਮ ਅਤੇ ਨਿਯੰਤਰਣ ਦੀ ਟ੍ਰੇਨਿੰਗ ਵੀ ਉਪਲਬਧ ਕਰਵਾਈ ਗਈ ਸੀ।
ਇਹ ਜਾਣਕਾਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ ਸ੍ਰੀ ਰਾਮਦਾਸ ਅਠਾਵਲੇ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਅੱਜ ਬਿਹਾਰ, ਅਸਾਮ ਅਤੇ ਮੇਘਾਲਿਆ ਦੀਆਂ ਵੱਖ-ਵੱਖ ਥਾਵਾਂ 'ਤੇ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ
ਜੰਮੂ, ਕਸ਼ਮੀਰ, ਲੱਦਾਖ, ਮੁਜ਼ੱਫਰਾਬਾਦ, ਉਤਰਾਖੰਡ, ਪੰਜਾਬ, ਹਰਿਆਣਾ, ਚੰਡੀਗੜ੍ਹ, ਦਿੱਲੀ, ਪੂਰਬੀ ਰਾਜਸਥਾਨ, ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ ਦੀਆਂ ਵੱਖ ਵੱਖ ਥਾਵਾਂ ਤੇ ਅੱਜ ਅਸਮਾਨੀ ਬਿਜਲੀ ਚਮਕਣ -ਡਿਗਣ ਅਤੇ ਤੇਜ਼ ਹਵਾਵਾਂ ਨਾਲ ਤੂਫ਼ਾਨ ਆਉਣ ਦੀ ਸੰਭਾਵਨਾ ਹੈ।
ਭਾਰਤੀ ਮੌਸਮ ਵਿਭਾਗ ਦੇ ਰਾਸ਼ਟਰੀ ਮੌਸਮ ਭਵਿੱਖਵਾਣੀ ਕੇਂਦਰ ਅਨੁਸਾਰ:
ਸ਼ਨੀਵਾਰ 26 ਜੂਨ 2021, ਜਾਰੀ ਹੋਣ ਦਾ ਸਮਾਂ: 1615 ਵਜੇ ਭਾਰਤੀ ਸਮੇਂ ਅਨੁਸਾਰ
ਆਲ ਇੰਡੀਆ ਪ੍ਰਭਾਵ ਅਧਾਰਤ ਮੌਸਮ ਦੀ ਚੇਤਾਵਨੀ ਬੁਲੇਟਿਨ 
26 ਜੂਨ : ਬਿਹਾਰ, ਆਸਾਮ ਅਤੇ ਮੇਘਾਲਿਆ ਦੀਆਂ ਵੱਖ ਵੱਖ ਥਾਵਾਂ ਤੇ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ; ਪੂਰਬੀ ਉੱਤਰ ਪ੍ਰਦੇਸ਼, ਦੱਖਣ-ਪੂਰਬੀ ਰਾਜਸਥਾਨ, ਝਾਰਖੰਡ, ਪੱਛਮੀ ਬੰਗਾਲ ਅਤੇ ਸਿੱਕਮ, ਓਡੀਸ਼ਾ , ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ, ਛੱਤੀਸਗੜ੍ਹ, ਤਾਮਿਲਨਾਡੂ, ਪੁਡੂਚੇਰੀ ਅਤੇ ਕਰਾਈਕਲ ਅਤੇ ਤਟਵਰਤੀ ਆਂਧਰਾਪ੍ਰਦੇਸ਼ ਅਤੇ ਯਾਨਮ ਦੀਆਂ ਵੱਖ ਵੱਖ ਥਾਵਾਂ ਤੇ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ।
ਜੰਮੂ-ਕਸ਼ਮੀਰ, ਲੱਦਾਖ, ਗਿਲਗਿਤ-ਬਾਲਟਿਸਤਾਨ ਅਤੇ ਮੁਜ਼ੱਫਰਾਬਾਦ, ਉਤਰਾਖੰਡ, ਪੰਜਾਬ, ਹਰਿਆਣਾ, ਚੰਡੀਗੜ੍ਹ ਅਤੇ ਦਿੱਲੀ, ਪੂਰਬੀ ਰਾਜਸਥਾਨ ਅਤੇ ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ ਦੀਆਂ ਵੱਖ ਵੱਖ ਥਾਵਾਂ ਤੇ ਬਿਜਲੀ ਚਮਕਣ-ਡਿਗਣ ਨਾਲ ਤੂਫਾਨ ਆਉਣ ਤੇ ਤੇਜ  ਹਵਾਵਾਂ ਚਲਣ; ਹਿਮਾਚਲ ਪ੍ਰਦੇਸ਼, ਉਤਰ ਪ੍ਰਦੇਸ਼, ਬਿਹਾਰ, ਝਾਰਖੰਡ, ਪੱਛਮੀ ਬੰਗਾਲ, ਤੇ ਸਿੱਕਮ ,ਓਡੀਸ਼ਾ, ਅਰੁਣਾਚਲ ਪ੍ਰਦੇਸ਼, ਅਸਾਮ ਤੇ ਮੇਘਾਲਿਆ, ਨਾਗਾਲੈਂਡ, ਮਣੀਪੁਰ, ਮਿਜ਼ੋਰਮ, ਤੇ ਤ੍ਰਿਪੁਰਾ, ਮੱਧ ਪ੍ਰਦੇਸ਼, ਵਿਦਰਭ, ਛਤੀਸ਼ਗੜ੍ਹ, ਤਾਮਿਲਨਾਡੂ, ਪੁੱਡੂਚੇਰੀ, ਤੇ ਕਰਾਈਕਲ, ਉਤੱਰੀ ਅੰਦਰੂਨੀ ਕਰਨਾਟਕ, ਤੇਲੰਗਾਨਾ, ਅਤੇ ਤੱਟਵਰਤੀ ਆਂਧਰਾ ਪ੍ਰਦੇਸ਼ ਤੇ ਯਾਨਮ ਦੀਆਂ ਵੱਖ ਵੱਖ ਥਾਵਾਂ ਤੇ ਬਿਜਲੀ ਚਮਕਣ-ਡਿਗਣ ਨਾਲ ਤੂਫ਼ਾਨ ਆਉਣ ਦੀ ਸੰਭਾਵਨਾ ਹੈ।
ਪੱਛਮੀ ਰਾਜਸਥਾਨ ਦੀਆਂ ਵੱਖ ਵੱਖ ਥਾਵਾਂ ਤੇ ਤੂਫ਼ਾਨ/ਧੂੜ ਭਰੀ ਹਨੇਰੀ ਨਾਲ ਤੇਜ ਹਵਾਵਾਂ  ਚਲਣ ਦੀ ਵਧੇਰੇ ਸੰਭਾਵਨਾ ਹੈ।
ਦੱਖਣ-ਪੱਛਮ, ਪੱਛਮੀ ਮੱਧ ਅਤੇ ਉੱਤਰੀ ਅਰਬ ਸਾਗਰ ਵਿੱਚ ਤੇਜ਼ ਹਵਾਵਾਂ  ਚਲਣ ਦੀ ਵਧੇਰੇ ਸੰਭਾਵਨਾ ਹੈ। ਮਛੇਰਿਆਂ ਨੂੰ ਸਲਾਹ ਦਿੱਤੀ ਜਾਂਦੀ ਹੈ ਕਿ ਉਹ ਇਨ੍ਹਾਂ ਇਲਾਕਿਆਂ ਵਿੱਚ ਮੱਛੀਆਂ ਫੜਨ ਲਈ ਨਾ ਜਾਣ।
ਕਿਰਪਾ ਕਰਕੇ ਵੇਰਵਿਆਂ  ਅਤੇ ਗ੍ਰਾਫਿਕਸ ਵਿੱਚ ਭਵਿੱਖਵਾਣੀ ਲਈ ਇੱਥੇ ਕਲਿਕ ਕਰੋ )
https://static.pib.gov.in/WriteReadData/specificdocs/documents/2021/jun/doc202162601.pdf
ਕਿਰਪਾ ਕਰਕੇ ਨਿਰਧਾਰਤ ਸਥਾਨ ਦੀ ਭਵਿੱਖਬਾਣੀ ਅਤੇ ਚੇਤਾਵਨੀ ਲਈ ਮੌਸਮ ਐਪ ਨੂੰ ਡਾਉਨਲੋਡ ਕਰੋ, ਐਗਰੋਮੈਟ ਐਡਵਾਈਜ਼ਰੀ ਲਈ ਮੇਘਦੂਤ ਐਪ ਅਤੇ ਬਿਜਲੀ ਦੀ ਚੇਤਾਵਨੀ ਲਈ ਦਮਿਨੀ ਐਪ ਅਤੇ ਜ਼ਿਲ੍ਹਾ ਵਾਰ ਚੇਤਾਵਨੀ ਲਈ ਰਾਜ ਦੀ ਐਮਸੀ / ਆਰਐਮਸੀ ਦੀਆਂ ਵੈਬਸਾਈਟਾਂ ਦੇਖੋ।
----------------------------
ਐਸ ਐਸ/ਆਰ ਪੀ/ 
(Visitor Counter : 96
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਐਕਸਪ੍ਰੈਸਵੇਅ ਦੀ ਸਥਿਤੀ
ਭਾਰਤਮਾਲਾ ਪਰਿਯੋਜਨਾ ਫੇਜ਼-I ਤੋਂ ਪਹਿਲਾਂ ਅਤੇ ਭਾਰਤਮਾਲਾ ਪਰਿਯੋਜਨਾ ਫੇਜ਼- I ਦੇ ਦੌਰਾਨ ਅਤੇ ਨਾਲ ਹੀ 2014 ਤੋਂ ਬਾਅਦ ਨਿਰਮਾਣ ਕੀਤੇ ਗਏ ਨੈਸ਼ਨਲ ਐਕਸਪ੍ਰੈਸਵੇਅ  ਦੀ ਲੰਬਾਈ ਹੇਠ ਲਿਖੇ ਅਨੁਸਾਰ ਹੈ:
|
|
ਰਾਜ
|
|
ਨੈਸ਼ਨਲ ਐਕਸਪ੍ਰੈਸਵੇਅ ਦੀ ਲੰਬਾਈ 
|
|
ਲੰਬਾਈ ਪੂਰੀ ਹੋਈ 
|
|
ਆਂਧਰਾ ਪ੍ਰਦੇਸ਼
|
|
85
|
|
-
|
|
ਦਿੱਲੀ
|
|
37
|
|
12
|
|
ਗੁਜਰਾਤ
|
|
625.32
|
|
97
|
|
ਹਰਿਆਣਾ
|
|
339.16
|
|
122
|
|
ਯੂਟੀ ਜੰਮੂ & ਕਸ਼ਮੀਰ
|
|
88.49
|
|
-
|
|
ਕਰਨਾਟਕ
|
|
71
|
|
-
|
|
ਮੱਧ ਪ੍ਰਦੇਸ਼
|
|
244.5
|
|
179
|
|
ਮਹਾਰਾਸ਼ਟਰ
|
|
171.11
|
|
-
|
|
ਪੰਜਾਬ
|
|
422.3
|
|
-
|
|
ਰਾਜਸਥਾਨ
|
|
373.63
|
|
182
|
|
ਤਮਿਲ ਨਾਡੂ
|
|
106
|
|
-
|
|
ਉੱਤਰ ਪ੍ਰਦੇਸ਼
|
|
273.6
|
|
166
ਕੁਝ ਹੋਰ ਨੈਸ਼ਨਲ ਐਕਸਪ੍ਰੈਸਵੇਅ ਸੰਕਲਪ ਦੇ ਪੜਾਅ ਵਿੱਚ ਹਨ ਜਿਸ ਲਈ ਵਿਵਹਾਰਕਤਾ/ਵਿਸਤ੍ਰਿਤ ਪ੍ਰੋਜੈਕਟ ਰਿਪੋਰਟ  ਦੀ ਤਿਆਰੀ ਵੀ ਸ਼ੁਰੂ ਕਰ ਦਿੱਤੀ ਗਈ ਹੈ।
ਨੈਸ਼ਨਲ ਐਕਸਪ੍ਰੈਸਵੇਅ ਦੇ ਪ੍ਰੋਜੈਕਟ ਰਾਜ ਸਰਕਾਰਾਂ ਸਮੇਤ ਸਾਰੇ ਹਿੱਸੇਦਾਰਾਂ ਨਾਲ ਸਲਾਹ-ਮਸ਼ਵਰੇ ਤੋਂ ਬਾਅਦ ਅਲਾਈਨਮੈਂਟ ਨੂੰ ਅੰਤਿਮ ਰੂਪ ਦੇਣ, ਲਾਗਤ ਦੀ ਵੰਡ ਆਦਿ ਲਈ ਲਏ ਜਾਂਦੇ ਹਨ।
ਇਹ ਜਾਣਕਾਰੀ ਕੇਂਦਰੀ ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰੀ, ਸ਼੍ਰੀ ਨਿਤਿਨ ਗਡਕਰੀ ਨੇ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬਾਬਾ ਯੋਗੇਂਦ੍ਰ ਜੀ ਦੇ ਅਕਾਲ ਚਲਾਣੇ ’ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ‘ਸੰਸਕਾਰ ਭਾਰਤੀ’ ਦੇ ਨੈਸ਼ਨਲ ਗਾਰਡੀਅਨ ਪਦਮਸ਼੍ਰੀ ਬਾਬਾ ਯੋਗੇਂਦ੍ਰ ਜੀ ਦੇ ਅਕਾਲ ਚਲਾਣੇ ’ਤੇ ਸੋਗ ਵਿਅਕਤ ਕੀਤਾ ਹੈ। ਪ੍ਰਧਾਨ ਮੰਤਰੀ ਨੇ ਉਨ੍ਹਾਂ ਦੇ ਅਕਾਲ ਚਲਾਣੇ ਨੂੰ ਸੰਪੂਰਨ ਕਲਾ ਜਗਤ ਦੇ ਲਈ ਨਾ ਪੂਰਾ ਹੋਣ ਵਾਲਾ ਘਾਟਾ’ ਕਰਾਰ ਦਿੱਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਦੇਸ਼ ਸੇਵਾ ਵਿੱਚ ਸਮਰਪਿਤ ਪਦਮਸ਼੍ਰੀ ਬਾਬਾ ਯੋਗੇਂਦ੍ਰ ਜੀ ਦੇ ਅਕਾਲ ਚਲਾਣੇ ਤੋਂ ਅਤਿਅੰਤ ਦੁਖ ਹੋਇਆ। ਉਨ੍ਹਾਂ ਦਾ ਜਾਣਾ ਸੰਪੂਰਨ ਕਲਾ ਜਗਤ ਦੇ ਲਈ ਨਾ ਪੂਰਾ ਹੋਣ ਵਾਲਾ ਘਾਟਾ ਹੈ। ਈਸ਼ਵਰ ਉਨ੍ਹਾਂ ਨੂੰ ਸ਼੍ਰੀ ਚਰਣਾਂ ਵਿੱਚ ਸਥਾਨ ਦੇਵੇ। ਓਮ ਸ਼ਾਂਤੀ।”
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਬਾਗਜਨ ਵਿੱਚ ਗੈਸ ਲੀਕ ਅਤੇ ਅੱਗ ਲੱਗਣ ਦੀ ਘਟਨਾ : ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰਾਲੇ ਅਤੇ ਅਮਰੀਕਾ ਦੇ ਊਰਜਾ ਮੰਤਰਾਲੇ ਵਿਚਕਾਰ ਚਰਚਾ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਨੇ ਆਇਲ ਇੰਡੀਆ ਲਿਮਿਟਿਡ  ਅਤੇ ਤੇਲ ਓਐੱਨਜੀਸੀ ਦੇ ਸੀਐੱਮਡੀ ਤੇ ਸੰਕਟ ਪ੍ਰਬੰਧਨ ਟੀਮ ਅਤੇ ਹੋਰ ਮਾਹਿਰਾਂ ਦੇ ਨਾਲ ਅਮਰੀਕੀ ਊਰਜਾ ਮੰਤਰਾਲੇ  ਦੇ ਸੀਨੀਅਰ ਅਧਿਕਾਰੀਆਂ ਤੇਲ ਅਤੇ ਗੈਸ ਆਪਦਾ ਕੰਟਰੋਲ ਨਾਲ ਸਬੰਧਿਤ ਅਮਰੀਕੀ ਮਾਹਿਰਾਂ ਦੇ ਨਾਲ 12 ਜੂਨ 2020 ਨੂੰ ਅਸਾਮ ਦੇ ਤਿਨਸੁਕਿਆ ਜ਼ਿਲ੍ਹੇ ਦੇ ਬਾਗਜਨ ਵਿੱਚ ਆਇਲ ਇੰਡਿਆ ਲਿਮਿਟਿਡ ਦੇ ਗੈਸ ਖੂਹ ਵਿੱਚ ਗੈਸ ਲੀਕ ਅਤੇ ਉਸ ਦੇ ਬਾਅਦ ਭੜਕੀ ਅੱਗ ‘ਤੇ ਕਾਬੂ ਪਾਉਣ ਬਾਰੇ ਵਿਸਤ੍ਰਿਤ ਚਰਚਾ ਕੀਤੀ। ਬੈਠਕ ਵਿੱਚ ਸਿੰਗਾਪੁਰ ਦੇ ਮਾਹਿਰ ਵੀ ਸ਼ਾਮਲ ਹੋਏ।
ਅਮਰੀਕੀ ਪੱਖ ਨੇ ਆਪਣੇ ਦੇਸ਼ ਵਿੱਚ ਇਸੇ ਤਰ੍ਹਾਂ ਦੇ ਗੈਸ ਲੀਕ ਨਾਲ ਮਿਲਦੀਆਂ-ਜੁਲਦੀਆਂ ਘਟਨਾਵਾਂ ਨਾਲ ਨਜਿੱਠਣ ਦੇ ਸਬੰਧ ਵਿੱਚ ਆਪਣਾ ਅਨੁਭਵ ਸਾਂਝਾ ਕੀਤਾ। ਭਾਰਤੀ ਪੱਖ ਨੇ ਅੱਗ ‘ਤੇ ਕਾਬੂ ਪਾਉਣ ਲਈ ਬਾਗਜਨ ਵਿੱਚ ਜਾਰੀ ਕੋਸ਼ਿਸ਼ਾਂ ਦੇ ਸਾਰੇ ਪਹਿਲੂਆਂ ਅਤੇ ਖੂਹ ਤੋਂ ਹੋ ਰਹੇ ਰਿਸਾਵ ‘ਤੇ ਕਾਬੂ ਪਾਉਣ ਦੀਆਂ ਤਿਆਰੀਆਂ ਬਾਰੇ ਵੀ ਦੱਸਿਆ, ਜਿਨ੍ਹਾਂ ਵਿੱਚ ਅੱਗ ਨੂੰ ਫੈਲਣ ਤੋਂ ਰੋਕਣ ਦੇ ਦ੍ਰਿਸ਼ਟੀਕੋਣ ਸਹਿਤ, ਜਲ ਪ੍ਰਬੰਧਨ ਪ੍ਰਣਾਲੀ, ਮਲਬੇ ਨੂੰ ਹਟਾਉਣ, ਡ੍ਰੋਨ ਸਹਿਤ ਆਧੁਨਿਕ ਤਕਨੀਕਾਂ ਦੀ ਵਰਤੋਂ ਅਤੇ ਖੂਹ ਦੇ ਰਿਸਾਵ ‘ਤੇ ਕਾਬੂ ਪਾਉਣ ਦੀ ਸੁਧਾਰਾਤਮਮਕ ਪ੍ਰਕਿਰਿਆ ਸ਼ਾਮਲ ਹੈ। ਅਮਰੀਕੀ ਡੀਓਈ ਅਤੇ ਮਾਹਿਰਾਂ ਨੇ ਓਆਈਐੱਲ ਅਤੇ ਓਐੱਨਜੀਸੀ ਮਾਹਿਰਾਂ ਦੁਆਰਾ ਹੁਣ ਤੱਕ ਉਠਾਏ ਗਏ ਕਦਮਾਂ ਅਤੇ ਅੱਗ ‘ਤੇ ਕਾਬੂ ਪਾਉਣ ਅਤੇ ਖੂਹ ਦੇ ਰਿਸਾਵ ‘ਤੇ ਕਾਬੂ ਪਾਉਣ ਦੀ ਯੋਜਨਾ ਦਾ ਮੋਟੇ ਤੌਰ ‘ਤੇ ਸਮਰਥਨ ਕੀਤਾ। ਦੋਨਾਂ ਪੱਖਾਂ ਨੇ ਆਉਣ ਵਾਲੇ ਦਿਨਾਂ ਵਿੱਚ ਫਿਰ ਤੋਂ ਵਿਚਾਰਾਂ ਦਾ ਅਦਾਨ - ਪ੍ਰਦਾਨ ਕਰਨ ਅਤੇ ਖੂਹ ਦੇ ਰਿਸਾਵ ‘ਤੇ ਕਾਬੂ ਪਾਉਣ ਦੀ ਦਿਸ਼ਾ ਵਿੱਚ ਹੋਈ ਪ੍ਰਗਤੀ ਦੀ ਵੀ ਸਮੀਖਿਆ ਕਰਨ ਦਾ ਫੈਸਲਾ ਕੀਤਾ। ਇਹ ਚਰਚਾਵਾਂ ਵਰਤਮਾਨ ਵਿੱਚ ਜਾਰੀ ਭਾਰਤ - ਅਮਰੀਕਾ ਰਣਨੀਤਕ ਊਰਜਾ ਸਾਂਝੇਦਾਰੀ ਦੇ ਤਹਿਤ ਆਯੋਜਿਤ ਕੀਤੀ ਗਈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਲ 2023 ਦੇ ਇੰਟਰਨੈਸ਼ਨਲ ਓਲੰਪਿਕ ਕਮੇਟੀ ਸੈਸ਼ਨ ਦੇ ਲਈ ਭਾਰਤ ਨੂੰ ਮੇਜ਼ਬਾਨ ਦੇ ਰੂਪ 'ਚ ਚੁਣੇ ਜਾਣ 'ਤੇ ਪ੍ਰਸੰਨਤਾ ਪ੍ਰਗਟਾਈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਲ 2023 ਦੇ ਇੰਟਰਨੈਸ਼ਨਲ ਓਲੰਪਿਕ ਕਮੇਟੀ ਸੈਸ਼ਨ ਦੇ ਲਈ ਭਾਰਤ ਨੂੰ ਮੇਜ਼ਬਾਨ ਦੇ ਰੂਪ 'ਚ ਚੁਣੇ ਜਾਣ 'ਤੇ ਪ੍ਰਸੰਨਤਾ ਪ੍ਰਗਟਾਈ ਹੈ।
"ਇਹ ਜਾਣ ਕੇ ਖੁਸ਼ੀ ਹੋ ਰਹੀ ਹੈ ਕਿ ਭਾਰਤ ਨੂੰ ਸਾਲ 2023 ਦੇ ਇੰਟਰਨੈਸ਼ਨਲ ਓਲੰਪਿਕ ਕਮੇਟੀ ਸੈਸ਼ਨ ਦੀ ਮੇਜ਼ਬਾਨੀ ਦੇ ਲਈ ਚੁਣਿਆ ਗਿਆ ਹੈ। ਮੈਨੂੰ ਵਿਸ਼ਵਾਸ ਹੈ ਕਿ ਆਈਓਸੀ ਦਾ ਇਹ ਸੈਸ਼ਨ ਯਾਦਗਾਰ ਹੋਵੇਗਾ ਅਤੇ ਵਿਸ਼ਵ ਦੇ ਖੇਡ ਜਗਤ ਦੇ ਲਈ ਸਕਾਰਾਤਮਕ ਪਰਿਣਾਮ ਦੇਵੇਗਾ: ਪ੍ਰਧਾਨ ਮੰਤਰੀ @narendramodi
#StrongerTogether"
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
“ਨਵਿਆਉਣਯੋਗ ਊਰਜਾ ਅਤੇ ਸਥਿਰਤਾ ਵਿੱਚ ਮਹਿਲਾਵਾਂ” ਵਿਸ਼ੇ ‘ਤੇ ਇੱਕ ਵੈਬੀਨਾਰ ਦਾ ਆਯੋਜਨ ਕੀਤਾ ਗਿਆ
ਨਵਿਆਉਣਯੋਗ ਊਰਜਾ ਖੇਤਰ ਵਿੱਚ ਅਧਿਕ ਮਹਿਲਾਵਾਂ ਨੂੰ ਅੱਗੇ ਲਿਆਉਣ ‘ਤੇ ਬੁਲਾਰਿਆਂ ਨੇ ਵਿਚਾਰ- ਵਟਾਂਦਰਾ ਕੀਤਾ
ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ  ਨੇ ਅੰਤਰਰਾਸ਼ਟਰੀ ਸੌਰ ਗਠਬੰਧਨ  ਦੇ ਸਹਿਯੋਗ ਨਾਲ ਅੱਜ “ਨਵਿਆਉਣਯੋਗ ਊਰਜਾ ਅਤੇ ਸਥਿਰਤਾ ਵਿੱਚ ਮਹਿਲਾਵਾਂ” ‘ਤੇ ਇੱਕ ਵੈਬੀਨਾਰ ਦਾ ਆਯੋਜਨ ਕੀਤਾ। ਐੱਮਐੱਨਆਰਈ ਦੇ ਸਕੱਤਰ ਸ਼੍ਰੀ ਇੰਦੂ ਸ਼ੇਖਰ ਚਤੁਰਵੇਦੀ ਨੇ ਇਸ ਵੈਬੀਨਾਰ ਵਿੱਚ ਸੁਆਗਤ ਭਾਸ਼ਣ ਦਿੱਤਾ। ਇਸ ਦੇ ਇਲਾਵਾ ਡਾ. ਅਜੈ ਮਾਥੁਰ, ਡਾਇਰੈਕਟਰ ਜਨਰਲ, ਅੰਤਰਰਾਸ਼ਟਰੀ ਸੌਰ ਗਠਬੰਧਨ ਅਤੇ ਸ਼੍ਰੀ ਸੁਸਾਨ ਫਗਰਯੂਸਨ, ਭਾਰਤ ਲਈ ਸੰਯੁਕਤ ਰਾਸ਼ਟਰ ਮਹਿਲਾ ਦੇਸ਼ ਪ੍ਰਤਿਨਿਧੀ ਨੇ ਮੁੱਖ ਭਾਸ਼ਣ ਦਿੱਤਾ।
ਵੈਬੀਨਾਰ ਵਿੱਚ ਦੋ ਪੈਨਲ ਚਰਚਾਵਾਂ ਹੋਇਆ। ਪਹਿਲੇ ਪੈਨਲ ਦਾ ਵਿਸ਼ਾ ਸੀ “ਨਵੀਕਰਣ ਵਿੱਚ ਮਹਿਲਾ ਅਗਵਾਈ: ਇੱਕ ਨਵੀਂ ਦੁਨੀਆ ਦੀ ਕਲਪਨਾ” ਅਤੇ ਇਸ ਵਿੱਚ ਸੁਸ਼੍ਰੀ ਗੌਰੀ ਸਿੰਘ, ਡਿਪਟੀ ਡਾਇਰੈਕਟਰ ਜਨਰਲ, ਅੰਤਰਰਾਸ਼ਟਰੀ ਐਨਰਜੀ ਊਰਜਾ ਏਜੰਸੀ , ਡਾ. ਵਿਭਾ ਧਵਨ, ਡਾਇਰੈਕਟਰ ਜਨਰਲ, ਊਰਜਾ ਅਤੇ ਸੰਸਾਧਨ ਸੰਸਥਾਨ , ਸ਼੍ਰੀ ਮਹੂਆ ਆਚਾਰੀਆ, ਸੀਈਓ, ਈਈਐੱਸਐੱਲ ਕਨਵਰਜੇਂਸ, ਸ਼੍ਰੀ ਸੁਲੱਜਾ ਫਿਰੋਦੀਆ ਮੋਟਵਾਨੀ, ਕਾਇਨੇਟਿਕ ਗ੍ਰੀਨ ਅਤੇ ਡਾ. ਅਰੁਣਾਭਾ ਘੋਸ਼, ਸੀਈਓ, ਊਰਜਾ, ਵਾਤਾਵਰਣ ਅਤੇ ਜਲ ਪਰਿਸ਼ਦ  ਨੇ ਚਰਚਾ ਵਿੱਚ ਭਾਗ ਲਿਆ।
ਦੂਜੇ ਪੈਨਲ ਦਾ ਵਿਸ਼ਾ ਨਵਿਆਉਣਯੋਗ ਊਰਜਾ ਵਿੱਚ ਮਹਿਲਾ ਉੱਦਮ : ਇਨੋਵੇਸ਼ਨ ਅਤੇ ਆਰਥਕ ਵਿਕਾਸ ਲਈ ਇੱਕ ਪ੍ਰਵੇਸ਼ ਦਵਾਰ ਸੀ ਅਤੇ ਪੈਨਲਿਸਟਾਂ ਵਿੱਚ ਸੁਸ਼੍ਰੀ ਰੀਮਾ ਨਾਨਾਵਤੀ, ਸਕੱਤਰ ਜਨਰਲ, ਸਵੈ-ਰੋਜ਼ਗਾਰ ਮਹਿਲਾ ਸੰਘ , ਸੁਸ਼੍ਰੀ ਮੇਗਨ ਫਾਲੋਨ, ਬੇਇਰਫੁਟ ਕਾਲਜ, ਸੁਸ਼੍ਰੀ ਅਜੈਤਾ ਸ਼ਾਹ , ਸੀਈਓ , ਫ੍ਰੰਟਿਅਰ ਮਾਰਕੇਟਸ , ਸੁਸ਼੍ਰੀ ਸੇਸਿਲ ਮਾਰਟਿਨ ਫਿੱਪਸ, ਨਿਦੇਸ਼ਕ ਸੰਚਾਰ ਅਤੇ ਰਣਨੀਤੀ, ਆਈਐੱਸਏ, ਸੁਸ਼੍ਰੀ ਸੁਹੇਲਾ ਖਾਨ, ਸੰਯੁਕਤ ਰਾਸ਼ਟਰ-ਮਹਿਲਾ ਅਤੇ ਸ਼੍ਰੀ ਪ੍ਰਵੀਣ ਸਕਸੇਨਾ , ਸੀਈਓ , ਸਕਿਲ ਕਾਉਂਸਿਲ ਫਾਰ ਗ੍ਰੀਨ ਜਾਬਸ ਸ਼ਾਮਿਲ ਸਨ।
ਇਸ ਵੈਬੀਨਾਰ ਵਿੱਚ ਦੁਨੀਆ ਭਰ ਦੇ ਦਰਸ਼ਕਾਂ ਨੇ ਹਿੱਸਾ ਲਿਆ। ਇਹ ਨਵਿਆਉਣਯੋਗ ਊਰਜਾ ਖੇਤਰ ਵਿੱਚ ਅਧਿਕ ਤੋਂ ਅਧਿਕ ਮਹਿਲਾਵਾਂ ਨੂੰ ਅੱਗੇ ਲਿਆਉਣ ਅਤੇ ਮੋਹਰੀ ਪੋਸਟਾਂ ‘ਤੇ ਉਨ੍ਹਾਂ ਦੀ ਹਿੱਸੇਦਾਰੀ ਵਧਾਉਣ ਦੇ ਨਾਲ-ਨਾਲ ਉਨ੍ਹਾਂ ਨੂੰ ਉੱਦਮਸ਼ੀਲਤਾ ਦੇ ਮੌਕੇ ਉਪਲੱਬਧ ਕਰਵਾਉਣ ਦੀ ਦਿਸ਼ਾ ਵਿੱਚ ਇੱਕ ਸੰਵਾਦ ਕਰਨ ਦਾ ਮੌਕੇ ਸੀ। ਵੈਬੀਨਾਰ ਊਰਜਾ ‘ਤੇ ਸੰਯੁਕਤ ਰਾਸ਼ਟਰ ਦੇ ਉੱਚ ਪੱਧਰ ਸੰਵਾਦ ਲਈ ਸੰਸਾਰਿਕ ਥੀਮ੍ਹ ਚੈਪੀਅਨ ਦੀ ਭੂਮਿਕਾ ਵਿੱਚ ਭਾਰਤ ਦੇ ਸੰਸਾਰਿਕ ਸਮਰਥਨ ਕੋਸ਼ਿਸ਼ਾਂ ਦਾ ਵੀ ਇੱਕ ਹਿੱਸਾ ਸੀ, ਜੋ ਸਤੰਬਰ 2021 ਵਿੱਚ ਹੋਣ ਵਾਲਾ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨੀਆਂ ਨੇ ਕੋਵਿਡ–19 ਵਾਇਰਸ ਨੂੰ ਵਿਕਸਤ ਹੋਣ ਤੇ ਅੱਗੇ ਵਧਣ ਤੋਂ ਰੋਕਣ ਲਈ ਕੰਪਾਊਂਡਜ਼ ਦੇ ਯੋਗਿਕ ਬਣਾਉਣ ਦੇ ਟੀਚੇ ਦੀ ਪੂਰਤੀ ਵਾਸਤੇ ਹੱਥ ਮਿਲਾਏ
ਭਾਰਤ, ਰੂਸ, ਬ੍ਰਾਜ਼ੀਲ ਤੇ ਦੱਖਣੀ ਅਫ਼ਰੀਕਾ ਦੇ ਵਿਗਿਆਨੀ ਮਿਲ ਕੇ SARS-CoV-2 ਦੇ ਮੁੱਖ ਪ੍ਰੋਟੀਜ਼ ਤੇ RNA ਦੇ ਪ੍ਰਤੀਰੂਪਾਂ , ਇਨਜ਼ਾਈਮ ਵਿਰੁੱਧ ਪ੍ਰਮੁੱਖ ਕੰਪਾਊਂਡਜ਼ ਨੂੰ ਮੁੜ–ਉਦੇਸ਼ਿਤ ਕਰਨ, ਪ੍ਰਮਾਣਿਤ ਕਰਨ ਤੇ ਉਨ੍ਹਾਂ ਦੇ ਯੋਗਿਕ ਬਣਾਉਣ ਲਈ ਕੰਮ ਕਰਨਗੇ, ਜੋ RNA ਦੇ ਪ੍ਰਤੀਰੂਪ  ਦੇ ਉਤਪ੍ਰੇਰਕ ਹੋਣਗੇ। ਇਹ ਪਹੁੰਚ ਮੇਜ਼ਬਾਨ ਸੈੱਲਾਂ ਵਿੱਚ ਛੂਤ ਲੱਗਣ ਦੌਰਾਨ ਵਾਇਰਸਾਂ ਦੇ ਪਰਪੱਕ ਹੋਣ ਤੇ ਉਨ੍ਹਾਂ ਨੂੰ ਅੱਗੇ ਵਧਣ ਤੋਂ ਰੋਕ ਸਕਦੀ ਹੈ ਅਤੇ ਇੰਝ ਸੋਧੀਆਂ ਉਤਪਾਦਨ ਵਿਧੀਆਂ ਨਾਲ ਨਵੀਂਆਂ ਕੋਵਿਡ–19 ਦਵਾਈਆਂ ਤਿਆਰ ਕਰਨ ਵਿੱਚ ਮਦਦ ਮਿਲੇਗੀ।
SARS-CoV-2 ਦੇ ਬਹੁ–ਮੰਚ ਟੀਚਾਗਤ ਪ੍ਰਤੀਰੋਧਕਾਂ ਦਾ ਖੇਤਰ ਕੁਝ ਮਹੀਨੇ ਪਹਿਲਾਂ ਸਾਹਮਣੇ ਆਇਆ ਸੀ, ਜਦੋਂ ‘ਵਿਸ਼ਵ ਸਿਹਤ ਸੰਗਠਨ’  ਨੇ ਐਲਾਨ ਕੀਤਾ ਸੀ ਕਿ ਕੋਵਿਡ–19 ਇੱਕ ਵਿਸ਼ਵ–ਪੱਧਰੀ ਐਮਰਜੈਂਸੀ ਹੈ। ਬਹੁ–ਮੰਚ ਦੀ ਪ੍ਰਕਿਰਿਆ ਵਿੱਚ ਵਾਇਰਲ ਜੀਨੋਮ ਰੈਪਲੀਕੇਸ਼ਨ, ਟ੍ਰਾਂਸਕ੍ਰਿਪਸ਼ਨ ਤੇ ਮੈਚਿਓਰੇਸ਼ਨ ਬਹੁ–ਮੰਚ ਦੀਆਂ ਪ੍ਰਕਿਰਿਆਵਾਂ ਹਨ, ਜੋ ਵਾਇਰਲ ਮਸ਼ੀਨਰੀ ਵਿੱਚ ਆਪਸ ’ਚ ਜੁੜੀਆਂ ਹੋਈਆਂ ਹਨ ਤੇ ਵਾਇਰਲ ਪਸਾਰ ਨੂੰ ਉਤਸ਼ਾਹਿਤ ਕਰਦੀਆਂ ਹਨ। ਉਹ ਇਨਜ਼ਾਈਮਜ਼ ਪ੍ਰੋਟੀਜ਼ ਤੇ ਆਰਐੱਨਏ ਰੈਪਲੀਕੇਸ ਦੁਆਰਾ ਨਿਯੰਤ੍ਰਿਤ ਹੁੰਦੀਆਂ ਹਨ। ਇਸ ਧਰਤੀ ਦੇ ਕਰੋੜਾਂ ਲੋਕਾਂ ਦਾ ਸੁਫ਼ਨਾ ਸਾਕਾਰ ਕਰਨ ਲਈ ਇਨ੍ਹਾਂ ਪ੍ਰਭਾਵਾਂ ਨੂੰ ਰੋਕਣਾ ਅਹਿਮ ਹੋਵੇਗਾ ਤੇ ਇਸ ਲਈ ਕੋਵਿਡ–19 ਵਿਰੁੱਧ ਇੱਕ ਡ੍ਰੱਗ ਮੌਲੀਕਿਊਲ ਵਿਕਸਤ/ਮੁੜ–ਉਦੇਸ਼ਿਤ ਕਰਨਾ ਹੋਵੇਗਾ।
ਐਮਿਟੀ ਇੰਸਟੀਚਿਊਟ ਆੱਵ੍ ਮੌਲੀਕਿਊਲਰ ਮੈਡੀਸਨ ਐਂਡ ਸਟੈੱਮ ਸੈੱਲ ਰਿਸਰਚ ਦੇ ਪ੍ਰੋਫ਼ੈਸਰ ਡਾ. ਧਰੁਵ ਕੁਮਾਰ, ਭਾਰਤ ਦੀ ਯੂਨੀਵਰਸਿਟੀ ਆੱਵ੍ ਦਿੱਲੀ ਦੇ ਹੰਸਰਾਜ ਕਾਲਜ ਦੇ ਅਸਿਸਟੈਂਟ ਪ੍ਰੋਫ਼ੈਸਰ ਡਾ. ਬ੍ਰਿਜੇਸ਼ ਰਾਠੀ, ਬ੍ਰਾਜ਼ੀਲ Av. ਤੋਂ Virologia e Terapia Experimental  ਦੇ ਡਾ. LindomarJosé Pena, s/n – Campusda UFPE – Cidade Universitária, Brasil) ਦੇ ਪ੍ਰੋਫ਼ੈਸਰ Moraes Rego, ਰੂਸ  ਅਤੇ ਯੂਨੀਵਰਸਿਟੀ ਆੱਵ੍ ਕਵਾਜ਼ੁਲੂ–ਨਟਾਲ, ਦੱਖਣੀ ਅਫ਼ਰੀਕਾ ਦੇ ਡਾ. ਅਨਿਲ ਚੁਤੁਰਗੂਨ ਦਾ ਸੰਗਠਨ SARS-CoV-2 ਦੇ ਮੁੱਖ ਪ੍ਰੋਟੀਜ਼ ਅਤੇ RNA ਉੱਤੇ ਨਿਰਭਰ RNA ਪੌਲੀਮੀਰੇਜ਼ ਦੀ ਸ਼ਨਾਖ਼ਤ ਕਰੇਗਾ ਤੇ ਫ਼ਾਇਟੋਕੈਮੀਕਲਜ਼ ਦੇ ਯੋਗਿਕ ਤਿਆਰ ਕਰੇਗਾ। ਉਹ ਮੁੱਖ ਪ੍ਰੋਟੀਜ਼ ਤੇ RNA ਉੱਤੇ ਨਿਰਭਰ RNA ਪੌਲੀਮੀਰੇਜ਼ ਵਿਰੁੱਧ ਸਾਇ.ਟੋਟੌਕਸੀਸਿਟੀ ਦੀ ਅਗਵਾਈ ਹੇਠਲੇ ਕੰਪਾਊਂਡਜ਼ ਸਮੇਤ ਬਾਇਓਕੈਮੀਕਲ ਵਿਸ਼ਲੇਸ਼ਣ ਕਰਨਗੇ ਅਤੇ ਮੌਲੀਕਿਊਲਰ ਡਾਇਨਾਮਿਕਸ ਸਿਮੂਲੇਸ਼ਨ ਤੇ ਬਾਇਓਕੈਮੀਕਲ ਵਿਧੀਆਂ ਰਾਹੀਂ ਪ੍ਰਮੁੱਖ ਕੰਪਾਊਂਡਜ਼ ਦੀ ਟੀਚਾਗਤ ਪ੍ਰਮਾਣਿਕਤਾ ਕਰਨਗੇ।
SARS-CoV-2 ਦੇ ਇਕਹਿਰੇ ਟੀਚਾਗਤ ਇਨਜ਼ਾਈਮ ਨੂੰ ਚੋਣਵੇਂ ਤਰੀਕੇ ਨਾਲ ਰੋਕਣ ਲਈ ਕੋਸ਼ਿਸ਼ਾਂ ਕੀਤੀਆਂ ਗਈਆਂ ਹਨ ਪਰ SARS-CoV-2 ਦੇ ਹੋਰ ਰੂਪਾਂਤਰ ਹੋਣ ਤੇ ਉਨ੍ਹਾਂ ਦੇ ਪ੍ਰਪੱਕ ਹੋਣ ਵਾਲੀ ਮਸ਼ੀਨਰੀ ਵਿਰੁੱਧ ਪ੍ਰਭਾਵੀ ਸੰਭਾਵੀ ਪ੍ਰਤੀਰੋਧਕ ਦਾ ਪਤਾ ਲਾਉਣਾ ਹਾਲੇ ਬਾਕੀ ਹੈ।
ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਇਸ ਖੋਜ ਵਿੱਚ ਮਦਦ ਕਰੇਗਾ, ਜੋ ਕਈ BRICS ਦੇਸ਼ਾਂ ਤੋਂ ਅਨੇਕ ਮਾਹਿਰ ਲਿਆਉਂਦਾ ਹੈ, ਤਾਂ ਜੋ ਇਸ ਵੇਲੇ ਕੋਵਿਡ–19 ਦੇ ਸੰਕਟ ਦਾ ਸਾਹਮਣਾ ਕਰ ਰਹੇ ਵਿਸ਼ਵ ਨੂੰ ਇਸ ਮਸਲੇ ਦਾ ਕੋਈ ਹੱਲ ਲੱਭ ਸਕੇ।
ਕਿਸੇ ਦਵਾਈ ਦੀ ਖੋਜ ਕਰਨਾ ਕਿਉਂਕਿ ਇੱਕ ਗੁੰਝਲਦਾਰ ਪ੍ਰਕਿਰਿਆ ਹੁੰਦੀ ਹੈ, ਇਸੇ ਲਈ ਬਾਇਓਇਨਫ਼ੌਰਮੈਟਿਕਸ, ਔਰਗਨ ਕੈਮਿਸਟ੍ਰੀ, ਮੈਡੀਕਲ ਕੈਮਿਸਟ੍ਰੀ, ਡ੍ਰੱਗ ਸਕ੍ਰੀਨਿੰਗ ਤੇ ਪੈਰਾਜ਼ਾਈਟੌਲੋਜਿਸਟਸ ਦੇ ਮਾਹਿਰਾਂ ਦੀ ਤਾਲਮੇਲ ਨਾਲ ਭਰਪੂਰ ਕੋਸ਼ਿਸ਼ ਕੋਵਿਡ–19 ਵਿਰੁੱਧ ਨਵੀਂਆਂ ਕਾਰਜਕੁਸ਼ਲ ਦਵਾਈਆਂ ਦੀ ਖੋਜ ਲਈ ਬੇਹੱਦ ਵਡਮੁੱਲੀ ਸਿੱਧ ਹੋਵੇਗੀ। ਵਿਭਿੰਨ ਖੇਤਰਾਂ ਦੇ ਵਿਗਿਆਨੀਆਂ ਤੇ ਮਾਹਿਰਾਂ ਦੀਆਂ ਕੋਸ਼ਿਸ਼ਾਂ, ਉਨ੍ਹਾਂ ਦੇ ਗਿਆਨ ਤੇ ਅਨੁਭਵ ਦੇ ਸੰਗਠਨੀਕਰਣ ਨਾਲ BRICS ਦੇਸ਼ਾਂ ਦੀ ਸਿਹਤ ਪ੍ਰਣਾਲੀ ਤੇ ਸਿਹਤ–ਸੰਭਾਲ ਦੋਵਾਂ ਦੀ ਕਾਰਗੁਜ਼ਾਰੀ ਵਧੀਆ ਹੋਵੇਗੀ।
)